text:
Mwambare Gukiranuka nk’Icyuma gikingira igituza
Umusirikare w’Umunyaroma yagiraga intwaro imurinda imeze nk’ishati idafite amaboko, ikoze mu cyuma, bityo agashobora kwikingira imyambi cyangwa ikindi cyose cyashoboraga kumufata mu gice cyose cy’imbere kuva mu ijosi kugeza mu rukenyerero.
Icyo cyuma cyari ngombwa cyane kuko ako gace k’umubiri ariko karimo ibice by’ingenzi byinshi by’umubiri nk’umutima, ibihaha n’izindi nyama zo mu nda.
Paulo avuga ko umukristo yagombye guhora yambaye icyo cyuma ku buryo bw’umwuka, kandi atubwira ko “ Gukiranuka” ariyo ntwaro isohoza uwo murimo, nicyo cyuma gikingira igituza.
Nk’uko umusirikare w’Umuroma yagombaga kurinda inyama ze zo mu nda ngo adapfa, Bibliya itubwira ko natwe tugomba kurinda ibyinjira mu mitima yacu , kugirango tudapfa mu buryo bw’umwuka.
Abantu benshi bakunda ubukristo bugaragara inyuma, ibyo abantu babona, ariko Bibliya itubwira ko Imana yo ireba ku mutima kandi ikitura buri muntu wese ibihuye n’imirimo akora (1 Samuel:16,7 ; Yeremiya:17,9-10).
Biblia itubwira impamvu Imana isuzuma imitima kuruta ibigaragara inyuma igira iti :” Rinda umutima wawe kuruta ibindi byose birindwa, kuko ariho iby’ubugingo bikomokaho”(Imigani 4,23).
Ahandi Bibliya igira iti :” Uko umuntu atekereza mu mutima we niko ari” (Imigani 23,4). Ibyo Yesu yabihamije neza aho agira ati:”Mu mitima y’abantu havamo imigambi mibi, guheheta, gusambana,kwiba,kwica,kwifuza kubi,kugira nabi,uburiganya, iby’isoni nke,ijisho ribi, ibitutsi, ubwibone, ubupfu. Ibyo bibi byose biva mu muntu nibyo bimwanduza” (Mariko 7,21-23)
Mu ntambara turwana mu buryo bw’Umwuka, kugira umutima utunganye ni intwaro ikomeye.Dawidi yanditse neza ati :” Iyo mba naribwiraga ibyo gukiranirwa mu mutima wanjye, Uwiteka ntaba yaranyumviye” (Zaburi 66,18).
Ubwo Yesu yigishaga ku musozi yagize ati: ” Hahirwa ab’imitima iboneye kuko aribo bazabona Imana”(Matayo:5,8).Iyo mirongo yose n’indi myinshi tubona muri Bibliya itwereka ko Imana idakunda gusenga kuvanze n’ibyaha, byaba bigaragara inyuma cyangwa bihishe mu mitima. Umuhanuzi Yesaya yanditse agira ati:” Ibyaha bivanze no guterana kwera bikurweho.
Imboneko z’amezi n’iminsi mikuru byanyu mwategetswe, umutima wanjye urabyanga, birananiye, ndushye kubyihanganira. Nimutega ibiganza, nzabima amaso, ndetse nimusenga amasengesho menshi sinzayumva, ibiganza byanyu byuzuye amaraso. (Yeasaya 1.13:15)
Ahandi yanditse agira ati:” Dore ukuboko kw’Uwiteka ntikwaheze ngo ananirwe gukiza, n’ugutwi kwe ntikwapfuye ngo ananirwe kumva.Ahubwo gukiranirwa kwanyu niko kwabatandukanije n’Imana yanyu, n’ibyaha byanyu niko kwabatandukanije n’Imana yanyu, n’ibyaha byanyu nibyo biyitera kubima amaso, ikanga no kumva” (Yesaya 59,1-2)
Aya magambo yose atwereka ko Imana idakunda amasengesho avanze n’ibyaha. Niyo mpamvu kwiyeza no kugendera, mu kuri ari ngombwa iyo dushaka kwegera Imana.Nyamara abantu benshi si ko babigenze .
Twe dukunda kwihisha, no kwihagararaho , ku buryo hari ubwo twegera Imana nk’uko twegera abantu, tukibagirwa ko yo ireba ku mutima kandi ko yo idahishwa.Reka mbahe urugero rworoshye rubafasha kumva neza icyo mvuga.
Njya ntangara cyane iyo ngiye mu Manama menshi y’amatorero cyangwa ay’imiryango ya gikristo. Nta hantu ndabona uburyarya nk’ububa muri ayo manama.
Nta gihe bigaragara nk’iyo hari kuba amatora y’abayobozi ! Abantu baza bamaze iminsi bikorera imipango , bagakora kwiyamamaza kenshi kurimo ibinyoma byinshi n’uburyarya no gutuga , ariko igihe cyagera bati :” Mureke dusenge Imana tuyibaze uwo itoranya”. Ese ko abantu baba bamaze kwitoranyiriza uwo bashaka bakurikije inyungu zabo , Imana baba bayibaza iki?
Ubundi abantu bagaterana bagatongana , barangiza, nta kwihananaho , nta gusaba Imana imbabazi , bati :” dusenge” tujye kuri gahunda ikurikiye!!! Ntibitangaje ko bene iryo teraniro Imana iryanga, kuko ishaka ko abasenga Imana bayisengera mu kuri no mu Mwuka!!
Uretse n’Imana nanjye nk’umuntu w’umunyantege nke bene ayo materaniro arimo uburyarya ndayanga!!! Gusenga kunesha kugomba gukorwa mu kuri no gukiranuka, ni yo mpamvu Paulo agira ati:” Mwambare gukiranuka “.
Ese ubundi wakwirukana Satani ute kandi umukorera?Mukiranuke,”mugandukire Imana, murwanye Satani , nawe azabahunga (Yakobo 4,7)
Byakuwe mu gitabo :” Senga uhinduure, uhindure, Gakondo yawe ka
Pasteur Antoine RUTAYISIRE
Ubwanditsi bwa www.jesus.rw


c: text/html

text:
Ntitukiri imbata z’icyaha ahubwo turi iza Kristo
Ubundi iyo umuntu ari imbata y’ikintu nicyo kiba kimutegeka, urugero umuntu ashobora kuba imbata y’ibiyobyabwenge, aho hakaba ariho umutima we wibera, nubwo yashaka kubireka kuko biba byaramubase ntabwo bimworohera ahubwo agengwa nabyo.
‘’Babasezeranya umudendezo nyamara ubwabo ari imbata z’ibiboze, kuko icyanesheje umuntu kiba kimuhinduye imbata yacyo.’’ 2Petero 2:16
Yesu rero yabonye ko ubwo bubata bumereye nabi umwana w’umuntu nicyo cyamuteye kuza mu isi kugira ngo adukure mu bubata bw’icyaha nurupfu. Ibyaha byacu byose abyishyiraho, yitwa mubi kubwacu.
Ni ukuri intimba zacu nizo yishyizeho, imibabaro yacu niyo yikoreye, ariko twebwe ho twamutekereje nk’uwakubiswe n’Imana agacumitwa nayo, agahetamishwa n’Imibabaro.Nyamara ibicumuro byacu nibyo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye niyo adukirisha. Yesaya 53
Ibyaha byacu byose Yesu yarabibambanywe, biratangaje kuba hakiri abantu batari bamenya iby’ubu buntu Yesu yatanze, bakikoreye imitwaro y’ibyaha ibaremereye, babuze uko bayitura kandi hari uwemeye kuyibatura, ntibikwiriye gukomeza kwitwa imbata y’icyaha ndetse n’imbata ya satani kandi Yesu yaraje kugira ngo aheshe umuntu wese kubohoka.
Ntabwo bisaba byinshi uyu munsi wemere kwakira ubwo buntu nawe, emera kujugunya uwo mutwaro, wiwugundira kuko utera urupfu.
Yesu yabambwe ku bwacu no kubw’ibyaha byacu kugira ngo atugire ab’umudendezo, nta mpamvu yo gukomeza kubatwa n’ibibi.
Uwahamagawe n’umwami wacu ari imbata aba abatuwe n’umwami, kandi uwahamagawe n’umwami ari uw’umudendezo aba ari imbata ya Kristo 1Abakorinto 9:1
Bivuze ko iyo umuntu yemeye kwitaba umuhamagaro wa Kristo uba uhindutse uwumudendezo, atakiri imbata y’ibibi ahubwo ahinduka imbata ya Kristo we ubwe akaba ariwe uyobora ubuzima bwe. Imana ishimwe ko yemeye gutanga Yesu ngo adukure mu bubata bw’icyaha n’urupfu ubu tukaba turi ab’umudendezo.
Uyu munsi wemerere guhereza Yesu ibyaha byawe bimwe byakunaniye, bimwe bikuvuna abyurirane kumusaraba abipfane abihambanwe mumva, ntabwo uzongera kwitwa imbata y’ibibi ukundi, Amen.

robotstxt: allowed

filter: keep


text:
Kayonza: Abagize komite z’urubyiruko mu mirenge ntibumva impamvu leta ibuza abaturage gucuruza inzoga zifatwa nk’ibiyobyabwenge
Bamwe mu bagize komite z’urubyiruko ku rwego rw’imirenge igize akarere ka Kayonza bavuga ko batumva impamvu leta y’u Rwanda ibuza abaturage bayo gucuruza inzoga ya Kanyanga ifatwa nk’ikiyobyabwenge More...
Bugesera: Urubyiruko rwiyemeje guhagurukira ikibazo cy’ibiyobyabwenge
urubyiruko Inzego z’urubyiruko mu karere ka Bugesera zirasabwa gufata iya mbere mu gukangurira urubyiruko bagenzi babo kwirinda ibiyobyabwenge kuko ababikoresha babana na bo umunsi ku munsi. Ibyo babikanguriwe More...
Cyanika-Urubyiruko rurasabwa kumenyekanisha ibyo rukora
Urubyiruko rwo mu murenge wa Cyanika ho mu karere ka Burera rurasabwa kujya rutanga raporo y’ibyo rukora ku bakuriye urubyiruko mu rwego rw’akarere kugira ngo babafashe mu byo bakora. Ibyo babisabwe More...
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi More...
Gahini: Urubyiruko rurangije amashuri yisumbuye rwiyemeje guhindura amateka y’u Rwanda
Urubyiruko rw’abanyeshuri barangije amashuri yisumbuye bari mu itorero ry’igihugu mu murenge  wa Gahini wo mu karere ka Kayonza, ngo rufite gahunda yo kuzahindura amateka mabi yaranze u Rwanda bakongera More...


text:
sam.
16
avril
2011
1. Icyumweru cy’amashami gifungura Icyumweru Gikuru kandi cy’Ingenzi kitwibutsa ugucungurwa kwa muntu, binyuze m’urupfu n’izuka bya Yezu Kristu Umwami wacu. Amasomo y’iki cyumweru, atwinjiza muri ibyo bihe by’ububabare ariko bikaba binaganisha ku cyizere gikomeye cy’umukiro uhoraho.
2. Isomo rya mbere ry’iki cyumweru, Umuhanuzi Izayi atubwira “umugaragu w’Uhoraho” ubabara. Izayi ntatubwira uwo ari we ariko mu ruhererekane rwa kiyahudi ndetse no mu ruhererekane rwa Kiliziya, uyu mugaragu w’Imana ubabara bagiye bahamya ko ashushanya Yezu, Umukiza uza yiyoroheje, ari intamenyekana ariko afite urukundo rukomeye kandi rukiza. Uyu mugaragu w’Uhoraho aho kwakirwa neza, arakubitwa bikomeye, arannyegwa, agacirwa amacandwe m’uruhanga. Niyo mpamvu batamwumva kuko kuri bo Umukiza yari umuntu wagombaga kubahwa no gutinywa, yagombaga kuba yambaye ibya cyami ndetse yambaye ikamba. Ntibaramenya ko kwicishabugufi no kwanga ibikabyo aribyo uwo mugaragu wa Nyagasani yaje kubigisha.
3. Ntibiyumvisha iyo myitwarire, ntibarumva ko Umukiza agomba kuza agasangira byose n’abo aje gukiza, akabereka ko ibyo yabishakiye kugira ngo bose bamwibonemo, hatagize umutinya. Umugaragu w’Imana yaje yicishije bugufi, nk’uko Pawulo abibwira abanyafilipi. “n’ubwo yari afite imimerere imwe n’iy’Imana, ntiyagundiriye kureshya na Yo. Ahubwo yihinduye ubusabusa yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu yicisha bugufi kurushaho, yemera kumvira ageza aho gupfa, apfiriye ndetse ku musaraba.” Nguko uko Yezu yagaragaje ko urukundo ruherekejwe no kwicisha bugufi rwemera byose. Yemeye kwamburwa ubusa kandi ari Nyirububasha, yemera gushinyagurirwa, yemera urupfu, yemera kubambwa k’umusaraba, yemera gucuzwa ubuzima kandi ari Nyirubuzima. Yambuwe agaciro na muntu nyamara ari we yari yaje aje kureba, kubana na we no gukiza.
4. Muri uyu mubabaro, Yezu atwigisha ko kubabara atariko gupfa ruhenu, kuko yatweretse nyuma y’umusaraba hari izuka. Yezu ntiyihoreye kubamugiriye nabi, ni isomo rikomeye mu mibanire yacu ya buri munsi: Kudashyamirana n’utugiriye nabi, kumubaza impamvu aduhohoteye twitonze, tutarangajwe imbere no kwihorera no kwihimura: “niba mvuze nabi gara gaza ikibi mvuze, ariko se niba mvuze neza, unkubitiye iki?” Yezu ntiyihanganira akarengane kandi yifuza ko urenganya abandi wese yakwitarama akibaza, maze agahindura imikorere n’imitekerereze.
5. Mu bubabare bwe Yezu aratwibutsa ko umukiro utanyura igihe cyose mu nzira y’ibyishimo n’ikuzo ry’isi, ko ahubwo ushobora no gusoromwa ku giti cy’umuruho, ku giti cy’umusaraba. Muri Getsemani, Yezu arisanga ari wenyine, arasanganirwa n’uguceceka kw’incuti ze zose kugera ubwo avuga ati: Dawe, niba bishoboka iyi nkongoro uyinyuze hirya. Yezu arafatwa akabyemera, kugira ngo agaragaze inyota n’urukundo afite byo gusakaza hose imbabazi no kudahangana n’umugiranabi. Urubanza abayahudi bamucira ruragaraza neza Yezu uwo ari We imbere y’imbaga: Umukiza n’umwana w’Imana: “Byongeye kandi nkwerurire, kuva ubu muzabona Umwana w’umuntu yicaye iburyo bw’Ushoborabyose, kandi aje ku bicu byo mu kirere.” Urubanza abaromani bamucira ruragaragaza ukutita ku bintu n’ukwirengagiza kwa Pilato, rukagaragaza uburyo abataramenye Imana bifuza ko Yezu yarekwa guhohoterwa (Umugore wa Pilato). Yezu abambwa k’umusaraba, turabona abantu batuka Imana, abantu bica Imana kubera ubuntu buke, ariko nanone turabona ko ikibi kidashobora kuganza ineza bibaho: “Umutegeka hamwe n’abasirikare be barindanaga Yezu, babonye umutingito w’isi n’ibyari bibaye, bagira ubwoba bwinshi baravuga bati «Uyu koko yari Umwana w’Imana!»”


text:
Uko wakwirinda kurwara imitsi itewe n’inkweto ndende
Abantu benshi bakunda kugira ikibazo cyo kurwara imitsi ku birenge no ku maguru,rimwe na rimwe bitewe no kwambara inkweto ndende igihe kinini,kubera impamvu zitandukanye wenda zirimo n’akazi uwo muntu akora,ariko hari uburyo ushobora kwirinda kurwara imitsi itewe no kwambara bene izo nkweto niba ukunda kuzambara kenshi
Kwirinda kuzigendana n’amaguru;Iyo uziko ukunda kwambara inkweto ndende cyane, waba ugiye ku kazi cyangwa uzikunda bisanzwe,wirinda kuzigenderamo igihe ugiye n’amaguru,kugira ngo utananiza imitsi y’ibirenge kuko uba uri kubangamira itembera ry’amaraso mu mitsi y’amaguru n’ibirenge,ahubwo niba hari aho uba uri bugende n’amaguru wakagombye kwitwaza izindi zo hasi uza kugenderamo.
Kwicara uzikuyemo;Niba ukunda kwirirwa wicaye mu biro kandi ukaba utegetswe kujya ku kazi wambaye inkweto ndende gusa,zikuremo mu gihe wicaye uzisubizemo uhagurutse nugaruka uzikuremo,gutyo gutyo kugira ngo wirinde ko uza kumara igihe kinini wicaye n’inkweto zinaniza ibirenge.Nukuvuga ko ugomba kuba ufite utundi dukweto two hasi wambara igihe wicaye mu kazi.
Kunanura amaguru;Mu gihe ubona utari bukuremo inkweto kandi ukaba ugiye kwirirwa wicaye,jya ugerageza urambure amaguru wongera uyahina kuburyo utaza kumara umwanya munini wicaye mu buryo bumwe,ushobora no gukuramo ibirenge ugakandagira ku nkweto hejuru bikaba biruhuka buhoro buhoro.
Gukora massage y’ibirenge;Niba wiriwe wambaye inkweto ndende,ni byiza ko ugeze mu rugo ufata amazi ashyushye ukayoga ku maguru kandi ugakora masaje y’ibirenge n’amaguru ukoresheje amavuta ya gikotori,ukumva ko imitsi irambutse neza kandi ukabikora mbere yo kuryama.
Kwambara inkweto zivura imitsi; Igihe wumva utangiye kugira ikibazo cy’imitsi gitewe no kwambara inkweto ndende,hari inkweto zikora masaje y’ibirenge zagenewe abantu bagira icyo kibazo cy’imitsi,nawe wazishaka mu gihe uri mu rugo ukazambara zirafasha cyane.
Ubu buryo bwose bufasha umuntu ukunda kwambara inkweto ndende igihe kinini,ntabe yagira ikibazo cy’imitsi itewe nazo,kandi ni ibintu buri wese yashobora bitagoye.Ibi kandi binarinda umuntu ukunda kwambara inkweto ndende kuzana imfundiko nini.
Source;womenshealth
NZIZA Paccy


text:
Babangamirwa no kutagira gare bategeramo imodoka
Abaturage bo mu Karere ka Gakenke baratangaza ko babangamirwa no kutagira gare bategeramo imodoka kuko gutegera mu muhanda bidasobanutse.
Abatuye mu Karere ka Gakenke bavuga ko babonye gare byabafasha kuko kuba batayifite bibateza imbogamizi zikomeye zirimo kutabona aho baruhukira mugihe bategereje imodoka ndetse bikiyongeraho n’impungenge bagirira impanuka zishobora guterwa nuko bategera mu muhanda.
Mvukiyehe Herman wo mu murenge wa Gakenke, avuga kuba badafite gare mu karere ka Gakenke bibabangamira kuko baba bafite impungenge z’impanuka bashobora guterwa nuko imodoka ziparika mu muhanda.
Ati “Ukuntu bitubangamira, gare yo mu Gakenke ni ukumva ngo n’ubwo ihari iri mu muhanda, uyu munsi umugenzi nagenda akabirindukana n’imodoka ikamukubita ni ingaruka za Gare idahari, ariko tuyibonye yagutse umuntu ashobora kuva kuri kaburimbo imodoka ikajya muri gare yegeye hirya bagatega bamara gutega imodoka ikava muri gare ifata kaburimbo igenda”.
Nyiramihigo Sarafina Ati “Tubonye gare mbese aho kugira ngo imodoka zijye zihagarara mu muhanda, hariho nk’umuntu uza atayimenyereye akaba yakwitura mu muhanda mu modoka, ariko ari muri gare haba hari umutekano yuko haba hari abantu baharinze, reba mbese nki Kigali Nyabugogo umuntu aravuga ati nimungeze muri gare bakakugezayo kubera haba hari umutekano ukabona n’ahandi wategera”.
Umuyobozi w’Akarere ka Gakenke Nzamwita Deogratias, asobanura ko mu rwego rwo guteza imbere umujyi wa Gakenke inama njyanama yahaye ubutaka company ya RFTC kuko ari yo igomba kuyubaka gusa ngo ikibazo bagize ni uko mu myaka itatu ishize babanje kubaka gare ya Musanze ndetse n’iya Gicumbi ariko ubu Gakenke ikaba itahiwe.
Ati “Mbere bubakaga gare ya Musanze batubwira kuba tubihanganiye, n’umwaka ushize bubatse gare ya Gicumbi, ubu rero uyu mwaka nitwe dutahiwe ku buryo bizagera mu kwa gatandatu nibura imirimo ya mbere yo kubaka iyo gare ya Gakenke kuva ubutaka buhari yatangiye tukaba twizera ko muri ubwo bufatanye iyo gare na yo izubakwa nk’uko mu tundi turere hubatswemo za gare”.


text:
Mu bimwe na bimwe., uruyuki cyangwa ivubi iyo bikuriye ujshobora kubyivurira mu rugo. Mu bimwe na bimwe., uruyuki cyangwa ivubi iyo bikuriye ujshobora kubyivurira mu rugo.
Niba wariwe kora ibi:
Shyiora ahantu wariwe n’uruyuki cyangwa ivubi balafu
Shyiraho soda ivanze na fanta
Nywa asipirine cyangwa imiti ivura uburibwe
Niba ubyimbirwa wariwe n’uruyuki cyangwa ivubi
Ugomba kujya kwisuzumisha kwa muganga mu gihe umerewe utya:
Guhumeka buhoro
Kubyimba amaqjso
Kuribwa n’igifu
Ugomba guhanmagara muganga iyo:
Wariwe nma sikilopiyo, igitagangurirwa
Ukimara kuribwa nabyo wagize ibicurane
No kumara kuribwa nabyo ugahinda umuriro.
Kuribwa n’uruyuki cyangwa ivubi
Mu bimwe na bimwe., uruyuki cyangwa ivubi iyo bikuriye ujshobora kubyivurira mu rugo. Mu bimwe na bimwe., uruyuki cyangwa ivubi iyo bikuriye ujshobora kubyivurira mu rugo.
Labels: ubuzima


text:
Umugabo witwa Johan Huibers, ukomoka mu gihugu cy’Ubuholandi usanzwe ukora umwuga w’ububaji yakoze inkuge ijya kumera nk’iyabajwe n’umugabo witwa Nowa uvugwa muri Bibiliya, ubwo abantu bagomeraga Imana cyane igafata umwanzuro wo kubarimbuza umwuzure, ariko igashaka gukizamo bamwe ari nabwo isaba Nowa wari umukiranutsi muri icyo gihe ikamuha amabwiriza yo kubaza inkuge izarokora bamwe. ‘’Imana itegeka Nowa kubaza inkuge Imana ibwira Nowa iti “Iherezo ry’abafite umubiri bose rije mu maso yanjye, kuko isi yuzuye urugomo ku bwabo, dore nzabarimburana n’isi.’’ Itangiriro 6:13
InfoChretienne.com yatangaje ko Johan yabaje iyi nkuge ashaka kwerekana ibyiringiro by’ivugabutumwa nk’uko abivuga. Ibi ngo nibyo byatumye agira igitekerezo cyo kubaza inkuge nk’iyo kubwa Nowa kuko ifite uburebure bwa 125m, ubugari bwa 29m, ubuhagarike bwa 23 m, ikabasha kujyamo abagenzi bagera ku 5,000.
Inkuge Johan yabaje
Johan Huibers atangaza ko yiteze ko iyi nkuge ishushanya iya Nowa izaba bumwe mu buryo bufasha abagenzi kuganira bahuye, kwibutsa amateka y’iremwa, paradizo, gutadukana kw’abantu n’Imana kubwa Nowa. Akavuga ko icyo yatekereje bwa nyuma ari uko iyi nkuge izabera abantu isoko y’ibindi byiringiro bitazanwa n’ubwato bukozwe mu biti, ahubwo bizanwe n’umuntu muzima, ariwe Mwana w’Imana, Yesu Kristo.
Inkuge ya Johan izafata urugendo ruva mu Buholandi rwerekeza mu gihugu cya Brezile mu gihe hazaba haba amarushanwa y’umupira w’amaguru kugira ngo babashe kugera ku mpfubyi ndetse n’abandi bababaye nk’uko abisobanura. Muri uru rugendo ngo bitaganyijwe ko iyi nkuge izagenda ihagarara ahantu hatandukanye, ku byambu by’ibihugu bitandukanye.
Ubu buryo iyi nkuge iteguyemo ni uko aho binjirira bishyura hamwe n’impano zitandukanye bizakoreshwa mu mushinga wo kubaka ikiswe Inkuge y’ibyiringiro igize n’ibigo bitanga serivisi zitandukanye.
Ngo bene ibi bimeze nk’ibigo bizajya bitangirwamo ubumenyi, gusoma no kwandika, kwita ku buzima, isuku, kwiga ibijyanye n’umurimo, icyumba gitenyirizwa gusenga Imana ndetse no kwiga ijambo ry’Imana n’ahantu abantu bashobora guhurira bakira ijambo ry’Imana rituruka muri Bibiliya.
Ubusanzwe iyo abavugabutumwa bigisha bashushanya inkuge nk’agakiza. Bishatse kuvuga ko mu gihe isi yaba yugarijwe n’ibyago n’amakuba biterwa n’uko Imana yababajwe n’ibyaha by’abantu, amahirwe yo gukira aba asigaranywe n’abemeye guhungira mu gakiza (inkuge).


text:
Mwihangane bavandimwe,mubyukuri nimunavuga mujye mugira aho mugarukira,ibintu byose bifite banyirabyo.Ubuse mushaka kuvuga ko ubuyobozi bwacu ntamaso bugira arebera abaturage? kombona mwibagiwe inshingano zanyu se?cyangwa mwese muri abanyapolitike? ubuse kuba ntamunyapolitike wari wamusubiza nuko batumvise ibyo mwumvise? niba muri abakristo koko ibyanyu cyangwa byacu nugusenga.Imana niyo murengezi wacu kandi mwibuka ko Yo itareba nkabantu.Mujye munibuka ko nomubaturanyi bacu naho harimo abana b'Imana.rwose niba twizera neza ko ubuyobozi twitoteye bushoboye nitubuharire ibyo twabutoreye bubikore kuko ndumva mubayobozi dutora,ntamukandida wamagambo ubamo.ahubwo Imvugo niyo ngiro.Murakoze.
Pascal Blaise - 10/01/2017 saa 16:13


text:
Aba bana bitabwaho n’Umuryango ‘Izere Mubyeyi’, basuwe n’abakozi ba RwandAir mu rwego rwo kubifuriza Noheri nziza babagenera n’ubufasha, kuri uyu wa 23 Ukuboza 2016.
Ibikoresho bahawe birimo amagare y’abafite ubumuga bw’ingingo, imbago, imyenda, ibikinisho by’abana n’ibindi, bishyikirizwa Izere Mubyeyi.
Umuyobozi mukuru wa RwandAir, John Mirenge, yavuze ko ikigo akuriye kitajya mu bucuruzi gusa ahubwo ko gikora n’ibikorwa by’ubumuntu.
Yagize ati “Twe nk’ikigo cy’ubucuruzi ibyo dushinzwe si ugutwara abagenzi gusa mu ndege, dufite n’ishingano zo kwita ku bantu babaye, badafite amahirwe nk’ayabandi.
Iyi ni yo mpamvu twaje gusura aba bana ngo twifatanye muri iyi minsi mikuru”.
Mirenge yiyemeje gukomeza gukorera ubuvugizi aba bana, kubaba hafi ndetse abemerera n’inkunga ya miliyoni 2Frw azabageraho mu minsi ya vuba.
Irafasha Patience, umwe muri aba bana basuwe yishimiye iki gikorwa, anasaba ko yafashwa kwiga imyuga.
Ati “Ndishimye cyane kuba twasuwe. Nifuza kandi ko nafashwa kwiga amashuri abanza nkayarangiza nkazakomereza no mu y’imyuga”.
Agnès Mukashyaka, umuyobozi wa Izere Mubyeyi, avuga ko igikorwa RwandAir yakoze ari icy’agaciro kuko ibikoresho yatanze byari bikenewe.
Ati “Iki gikorwa turacyishimiye cyane, ni icy’agaciro kuko mu bikoresho baduhaye harimo ibifasha abana kugenda nk’imbago n’amagare cyane ko dufite benshi batabashaga kugenda”.
Mukashema kandi agaruka ku mbogamizi bagifite mu bijyanye no gukomeza kwita kuri aba bana.
Ati “Inzu yo kwigishirizamo abana ni nto kandi bo ni benshi ndetse n’ababyeyi babo ni abakene nta cyo babikoraho.
Twifuza kandi ko Leta yatwishyurira abarimu bigisha aba bana kuko twe nta bushobozi dufite”.
Ikindi avuga ni uko abana bakeneye ubufasha bw’iki kigo ari benshi, ariko cyo kikaba gifite ubushobozi buke.
Izere Mubyeyi ifasha abana 122 bafite ubumuga. Muri bo 80 baracyahabwa ubugororangingo, n’aho abandi bari mu mashuri bariga.


text:
Uremera ko wahahira aho wari waburiye ?
Luka 5 :4 « Arangije kuvuga,abwira Simoni ati :igira i muhengeri, mujugunye inshundura murobe.Simoni aramusubiza ati Databuja twakesheje ijoro dukora cyane, nyamara ntacyo twafashe. Ariko kuko ubivuze reka nzijugunye. Babikoze bafata ifi nyinshi cyane ndetse inshundura zabo zenda gucika. »
Petero yari umurobyi w’umwuga.Kandi, yari azi neza iby’ikiyaga n’ahantu waterera urushundura ugafata. Yabwiye Yesu ko yakesheje ijoro ryose. Iyo, yari imvugo y’ubwenge yo guhakanira Yesu amwumvisha ko ibishoboka byose babikoze nk’abantu bamenyereye iby’uburobyi n’iby’amazi. Aha, twibuke ko Yesu yari umubaji. Mbese iby’uburobyi byo yari yarabyize he ?
Nka Petero, natwe mu buzima busanzwe dufite ibyo dufitemo ubuhanga cyangwa ubumenyi budasanzwe ndetse tunabifitemo n’uburambe bw’imyaka itabarika. Ndetse n’uwashaka kuza kutwereka uko bikorwa yahita agaragara rwose ko tumurusha ubumenyi ndetse ko atari anakwiye no kwigereranya ku bumenyi dufite kuri ibyo.
Ntekereza ko muri icyo kiganiro gito Petero yagiranye na Yesu, habayeho akanya ko guceceka no kurebana mu maso noneho Petero atumbiriye Yesu abona Yesu arakomeje havamo ijambo rivuga ngo « Ariko kuko ubivuze reka nzijugunye ».Aha, bigaragara ko atashakishije kubanza kubyumva cyane.
Birakwiye ko kenshi duhuza amaso na Yesu.Yesu ntazareba hasi cyane ko aba ashaka ko dukorera mu kwizera.Tukirinda ibisobanuro byinshi by’uko bidashoboka.
Ni kangahe wibwiye mu mutima uti « Mana ntacyo bimaze guhora mbababarira uyu muntu kuko atajya yikosora ? »
Kangahe waba warabwiye Imana uti « Naragerageje byaranze ? »
Ni kangahe waciye hirya y’igitangaza Imana yari igiye kugukorera kubera impamvu zo kwumva ko ari wowe wabikora neza kuruta gutegereza Imana?
Ni kangahe wavuze uti:” ndarambiwe guhora muri ibi ntacyo ngeraho,ndumva nabireka nkareka gutakaza igihe cyanjye cy’ ubusa!”
Ubuzima twaciyemo haba harabonetsemo kunesha cyangwa kuneshwa bushobora kutubuza kwakira ibyo Imana yari igambiriye kuduha mu buzima bwacu. Ntibikwiye ko twanga ubushake bw’Imana kuko ariyo izi ibidukwiriye.
Iki nicyo gihe cyo kwegera i muhengeri ukajugunya urushundura. Ntabwo ubundi barobera ahantu babasha gushinga ibirenge ku mucanga; reka da! Kugira ngo urobe neza, uriyemeza mu kwizera ukujya muri zone ishobora kukugiraho ingaruka, aho utabasha kureba ubutaka. Nta bugenzuzi bundi bw’aho gushyira ibirenge mu gihe haboneka ikibazo aho hantu.
Mbese wemeye gukomeza ukava ku mucanga ukegera imbere mu mazi kandi wahahoze ukabura icyo ufata ? Amazi nubwo ari magari, harimo zone ya Yesu.Mbese wayigezemo uvayo ntacyo ufashe ? Muri zone ya Yesu harimo amafi menshi cyane, impamvu byakuyobeye wirirwa uzenguruka ikiyaga ushaka amafi ugakesha ijoro ntacyo ufashe, ntiwari wareba Yesu ngo murebane mu maso akurangire zone ye aho iri. Nubwo umureba ukabona yaravutse mu rugo rw’umubaji ariko ubumenyi bwose buri iwe !
Ngwino kwa Yesu urafata, Imana igufashe. Va mu maganya, va mu kwitotombera Imana, ahubwo ambara imbaraga usubireyo nubwo wakesheje ijoro, numara kumureba araguha icyerekezo urI bufate. Byose byicwa n’uko ugenda mutarebanye mu maso.
Ongera utangire ariko noneho wishiingikirije kw’ijambo ry’Imana. Rikuyobore.
Humura urafata. Imana iguhe umugisha.
Ev. KIYANGE Adda-Darlene.


text:
Yabitangarije mu biganiro yagiranye n’urubyiruko ruba mu Rwanda n’uruba hanze, ruri mu itorero Urunana rw’Urungano Inkomezamihigo, ribera mu kigo cya gisirikare cya Gabiro, tariki ya 12 Ukuboza 2016.
Minisitiri Nsengimana avuga ko gutoza urubyiruko ku mateka y’u Rwanda bituma bakurana umuco wo gukunda igihugu.
Yemeza kandi ko itorero nk’iryo rigamije kubaka urubyiruko bityo narwo rukubaka icyerekezo gishya kugira ngo rufashe mu kurandura ingengabitekerezo ya Jenoside.
Agira ati “Tugomba kubaka urubyiruko rwubaka icyerekezo gishya rugatandukana n’ibisigisigi by’amateka mabi.
Iyi gahunda izagera kuri buri munyarwanda, nta n’umwe twifuza gutakaza kuko kugira ingengabitekerezo ya jenoside ni ugupfa uhagaze.”
Muri ibyo biganiro, Minisitiri Nsengimana yari ari kumwe na Minisitiri w’umuco na siporo, Uwacu Julienne.
Bombi bahamagariye urubyiruko guhangana n’ababiba ingengabitekerezo ya Jenoside babinyujije ku mbuga nkoranyambaga.
Babasabye nabo kwifashisha izo mbuga nkoranyambaga babanyomoza ibyo abo bandi baba banditse.
Urubyiruko ruba mu mahanga rwemeza ko rubabazwa no kubona hari abana bavutse nyuma ya Jenoside yakorewe abatutsi mu mwaka wa 1994 ariko usanga rufite ingengabitekerezo iruta iy’abakuru.
Uwitije Rongin, wiga mu Bushinwa avuga ko iri torero aryungukiyemo byinshi kuko ngo azataha afite ingamba nshya.
Agira ati “Tugiye gufatanya n’Ambasade n’ihuriro ry’Abanyarwanda baba mu mahanga, twigishe urwo rubyiruko rukibeshywa n’ababyeyi babo kandi bazahinduka.”
Itorero Urunana rw’Urungano Inkomezamihigo ruhuriwemo urubyiruko rubarirwa muri 754, rukaba rumaze hafi icyumweru rutorezwa mu kigo cya gisirikare cya Gabiro.
Andi mafoto
Urubyiruko ruri mu itorero i Gabiro rukurikiye ibiganiro
Ibitekerezo ( 8 )
Umunyarwanda nemera ko yakize ibikomere, ni uhagarara akemera ko afite ibikomere akanabiganiriza abandi
Hari abanyarwanda bagura ipfunwe ryo kuba bakiriho, iyo batekereje ku mateka y’u Rwanda
kuvugisha ukuri ntibyica umutumirano, wagize neza ku nama watanze zizubakirwaho tugana imbere heza
Kanshimire leta yatekereje guhuza urwo rubyiruko ni ibyagaciro cyane kandi ni ukuri ni umuti mwiza wejo hazaza h’u Rwanda, amacakubiri ntakiza twakuyemo usibye amahano ya jenoside yakorewe Abatutsi gusa Abayobozi ubu dufite batwereka ko byose bishoboka ntabwo bizongera kubaho, twe urubyiruko nidufate iya 1 maze twamagane abashaka ktubibamo amacakubiri twimike ubunyarwanda duteze igihugu cyacu imbere.
ni umuco wo kuganira ku biduteza imbere mu buzima bwacu bwa buri munsi
nta kintu cyiza nko kuba dufite igihugu #Rwanda .Hari igihe,bamwe mu banyarwanda batari bafite igihugu,ari impunzi
U #Rwanda rwagenderaga ku ndangagaciro na kirazira. Ibyo byose byashenywe n’Abakoloni
Amakosa yabaye mu #Rwanda nuko abantu bakoresheje amoko mu gutanya Abanyarwanda


text:
Ntugashingure imbago za kera, izo ba sogokuru bashinze. Pastor Desire
“Ntugashingure imbago za kera, izo ba sogokuru bashinze”- Imigani 22: 28
Iyo dusomye iri jambo, dusanga umwanditsi yarakoresheje imvugo agereranya cyane ko ari igitabo cy’ imigani ariko hano imbago zisobanuye amategeko; Yesu yavuze ko ataje gukuraho amategeko ahubwo yaje kuyasohoza kuko muri we ariho byose byuzurira. Muri Matayo 5:17-47 havuga ngo kuko amategeko ya Mose yavugaga ngo ntukice ariko nuwanga mwene se aba ari umwicanyi; Aya mose yaravugaga ngo ntugasambane ariko Yesu aravuga ngo n’umuntu ureba umugore w’undi akamwifuriza mu mutima aba asambanye nawe…
Muzi ko mu butayu Imana yashingiye Abisirayeri imbago(amategeko) ariko buri munsi barayashingura bakayarengaho bakarakaza Imana. Twe amategeko yacu(imbago) ni ijambo ry’ Imana kandi ibyanditswe byose byahumetswe n’ Imana bigira umumaro wo kwigisha umuntu…Ntabwo ukwiye gushingura imbago kuko wakennye cyangwa wakize, ko uri mu bisubizo cyangwa mu bibazo ntabwo ijambo ry’ Imana rihindurwa n’uko habaye ikintu icyo ricyo cyose kuko Biblia ihamya ko uzabaganya cyangwa akongera azabura ubugingo buhoraho (Ibyahishuwe 22:18-19).
Mu ngobyi ya Edeni Imana yajyaga isura Adamu na Eva ikabereka ibiti biribwa n’ ibitaribwa ariko n’ ubwo Imana yabashingiye imbago babirenzeho bibazanira umuvumo kugeza n’ubu ibibazo isi ifite bikomoka ku gushingura imbago kwabo.
Abisirayeri Imana yabashiriyeho imbago( amategeko 10) ariko bazishingura buri munsi, Sauli Imana yamuhaye ubwami ariko muzi ko icyo gihe mu gihugu habagaho Umwami, umutambyi n’ umuhanuzi bose babaga bafite imirimo itandukanye ariko rimwe Sauli atewe n’abanzi atumaho Samweli ngo atambe igitambo atinze ahita ashingura imbago imubuza gutamba igitambo atari umutambyi aragitamba Imana iramubwira ngo kuko wagize ubwira ugakora ibitakureba Imana ikwambuye ingoma (1 Samweli 13:8-14). No muri iki gihe abantu bari kurenga ku mategeko y’ Imana bazi bakarya ruswa, bagasambana ngo bagere ku byo bashaka kugeraho. Iyo umubajije arakubwira ngo nta kundi nari nkennye cyagwa akazi naragashaka, abandi bashingura imbago bagakiranirwa ngo Imana yatinze kubasubiza.
Inyanja Imana yayihaye itegeko ifite aho itarenga ariko abantu b’ Imana bazi ubwenge barenga ku mategeko y’ Imana buri gihe. Yobu yahuye n’ ibibazo ariko ntiyigera yikuraho ubunyangamugayo Imana iramutabara. Bityo ntukwiye kuvuga ngo ibibazo nibyo biguteye gukiranirwa.
1 Abami 2:36: Shimeyi yari yaratutse umwami baramubwira bati ntitukwica ariko wiyubakire inzu I Yerusalemu umunsi wambutse akagezi ukahava uzapfa wizize. Yabaye aho rimwe abagaragu be baramucika arabakurikira babibwira umwami aramubaza ati si wowe wiyemereye ko utazambuka akagezi, ni uko baramwica. Igihe wakizwaga wemeye kuzaba umukristo ibihe byose none ko utangiye kubihindura?
Abantu bazajya mu ijuru ni abakurikije amategeko y’ Imana kandi twe muri iki gihe biratworoheye kuko Umwuka Wera ari kumwe natwe, kandi kwemera intege nke zawe amaraso ya Kristo Yesu arakweza ukaba umukiranutsi.
Paulo yavuze ngo mu birori abiruka baba ari benshi ariko uhembwa akaba uwakurikije amategeko, ayo mategeko ni: 1. Kwiyandikisha 2. Imyenda yabugenewe 3. Kunyura ahategetswe 4.Kuhagerera igihe.
Abaheburayo 12:1: Ubwo tugoswe n’ igicu cy’abahamya babashije kudashingura imbago twiyambure ibituremerera n’ icyaha gikunda kutwizingiraho vuba. Kandi twubatse ku rufatiro rw’ intumwa n’ abahanuzi tugende nk’ uko bagenze Imana izatwemera kuri wa munsi kuko twagize umutima nk’ uwari muri Kristo Yesu. Wirinde Satani ntakubeshye ngo ubwo aka kantu nkora ari gato ntacyo gatwaye gerageza kurwana no kugahindukaho Imana izaguha umugisha amen!


text:
Uwiteka niwe wenyine wabasha kukurengera
Bukeye umwami w’Abisirayeli anyuze hejuru y’inkike z’amabuye, umugore aramutakambira ati “Ndengera, nyagasani mwami.” Aramusubiza ati “Uwiteka natakurengera ibyo kukurengera ndabikura he? Ndabikura ku mbuga cyangwa mu rwengero?” Umwami aramubaza ati “Ubaye ute?” Aramusubiza ati “Uyu mugore yarambwiye ati ‘Zana umwana wawe w’umuhungu tumurye none, ejo tuzarya uwanjye.’ Nuko duteka umwana wanjye turamurya, bukeye bwaho ndamubwira nti ‘Zana umwana wawe tumurye’, none yamuhishe.” (2Abami 6:26-29).
Birashoboka ko urimo gusoma iyi nkuru ufite Ibibazo byo mu miryango, uburwayi budakira, wabuze ubuhungiro bw’abaguhiga, ufite amadeni menshi, urumva bikurenze ahubwo wakwiyahura n’ibindi bibazo bikomeye biguteye kwiheha, Birashoboka kandi ko hari inzira wari wizeye yanyuramo ibisubizo by’ibibazo ufite, ariko mbere ya byose ndagirango nkubwire ngo uwiteka atakurengeye nta Wabasha kukurengera.
Ku ngoma y’umwami Benihadadi ubwo yateraga I Samariya, hateye inzara mbi cyane, kugeza batangiye kurya ibitaribwa, nabyo bikabura, barya amahurunguru y’inuma nayo arahenda barayabura, birakomera kugeza aho abantu batangiye kurya abandi nk’uko twabisomye haruguru, cyari ikibazo kirenze ubushobozi bw’umuntu usanze, kugeza n’aho umwami nyir’igihugu abura icyo akora kandi ubusanzwe nta cyananiraga umwami!. Iyo dusomye kandi mu rwandiko rwa “Daniyeli 6: 1-23” tubonamo na None umwami ashoberwa, ubwo Daniel yatonaga ku mwami Dariyo, abatware b’intebe bagenzi be bamugiriye ishyari, bashobewe bamutegera ku kubaha Imana ye, maze akatirwa kujugunywa mu rwobo rw’intare, umwami n’ubwo yamukundaga ntacyo yari kubasha gukora kubw’iteka yari yaciye, ndetse n’amategeko y’abamedi n’abaperesi atarakukaga yamubereye imbogamizi abura uko amutabara, biba ngombwa rero ko amutanga ajugunywa muri urwo rwobo rw’intare ngo zimurye apfe.
Bavandimwe hejuru y’imbaraga z’ibiturwanya hari imbaraga z’Imana, hejuru yo kunanirwa y’ibyo twishingikirizagaho Imana yo igira ijambo, n’ubwo umwami atabona icyo kukurengeza, Imana yo mu ijuru ifite ububasha bo gutegeka ibyari ibibazo bigahinduka ibisubizo, ahari kurira kwararira umuntu nijoro, ariko mu gitondo impundu zikavuga “Zaburi 30:6, Daniyeli yinjiye mu rwobo rw’intare byabonekaga ko apfuye, ariko Uwiteka igihe cye cyari kigeze ngo amutabare, Bukeye nibwo umwami yibamburaga kare mu museso, agenda yihuta ajya kuri rwa rwobo rw’intare. Ageze hafi y’urwo rwobo Daniyeli yari arimo, atera hejuru n’ijwi ry’umubabaro abaza Daniyeli ati “Yewe Daniyeli mugaragu w’Imana ihoraho, mbese Imana yawe ukorera iteka yabashije kugukiza intare?” Daniyeli asubiza umwami ati “Nyagasani uhoraho, Imana yanjye yohereje marayika wayo abumba iminwa y’intare, nta cyo zantwaye kuko nabonetse imbere yayo ntafite icyaha, kandi nawe nyagasani, nta cyo nagucumuyeho.”
Nagirango nkwibutse ngo ikibazo abantu dufite si uko hari urwobo rw’intare imbere yacu, si n’uko kandi hari intambara gusa, kuko ibyo byo kuri twe nta n’ibyo tudafite cyo kubikoraho, ahubwo igikomeye kurushaho tubyitwayemo gute? Ntago bikwiye kutwambura umubano mwiza n’Imana, ahubwo tugomba natwe kuzirata Imana yacu nka Daniyeli nyuma yo gutabarwa. Reka Satani ye kutwinjiza mu byaha bitandukanye, bamwe barajya mu by’ubusambanyi ngo ahari barebe ko bakwirwanaho bagakorera udufaranga two kwicyenura, kubeshya kuri bamwe ntibikiri icyaha, abandi bahinduranya imirongo y’itumanaho bakoreshaga, ariko ibyo sibyo gisubizo, guhindura ibyangombwa n’amazina yawe ntago byakuraho ikigeragezo, ndetse ntibyakurengera ahubwo tumbira Imana yo mu ijuru niyo yo kukurengera.
Niyo yatabaye Daniyeli, anatabara abo muri Samariya Nyuma y’uko inzara ica ibintu, Imana yabarengeye mu munsi umwe gusa maze ibyo kurya biraboneka, Nawe yizere kuko itakurengeye ntaho gutabarwa kwawe kwaturuka, nta n’uwabasha kukurengera wundi, uburira amaso yawe kuriyo kuko ari yo yonyine gutabarwa guturukaho “zaburi 121: 1-5”


text:
jeu.
23
août
2012
ISOMO RYA MBERE
Isomo ryo mu ibaruwa ya kabiri Mutagatifu Pawulo Intumwa yandikiye Abanyatesaloniki (2 Tes 3, 6-10.16-18)
6Bavandimwe, mu izina rya Nyagasani Yezu Kristu, tubategetse kwirinda umuvandimwe wese w’inyandagazi, udakurikiza inyigisho n’umuco mudukomoraho. 7Muzi neza ukuntu mugomba kudukurikiza : nta bwo twigeze tuba inkorabusa iwanyu. 8Nta n’umwe twigeze dusaba umugati wadutunze; ahubwo ijoro n’amanywa, mu mvune n’imiruho, twarikoreraga ubwacu kugira ngo hatagira n’umwe muri mwe tugora. 9Si ukuvuga ko tutari tubifitiye uburenganzira, ahubwo twashakaga kubabera urugero mukurikiza. 10Igihe twari iwanyu twabahaye uyu mugambi tuti “Niba hari udashaka gukora, ajye areka no kurya !” 16Nyagasani Nyir’amahoro ubwe nabagwirize amahoro, aho muri hose n’igihe cyose. Nyagasani abane namwe mwese. 17Iyi ndamutso, ni jyewe ubwanjye Pawulo uyiyandikiye. Kandi mu mabaruwa yanjye yose ni cyo kizabemeza ko ari jyewe : ni uko nandika ! 18Muhorane iteka ineza y’Umwami wacu Yezu Kristu.
ZABURI (Zab 128 (127), 1-2, 4-5bc)
Inyik/ Hahirwa umuntu wese utinya Uhoraho !
Hahirwa umuntu wese utinya Uhoraho,
agakurikiza inzira ze !
Uzatungwa n’ibivuye mu maboko yawe,
uzahirwe kandi byose bigutunganire.
Nguko uko ahabwa umugisha,
umuntu utinya Uhoraho.
Uzagirira amahirwe muri Yeruzalemu,
iminsi yose y’ubugingo bwawe.
IBANGONDIRIMBO RIBANZIRIZA IVANJILI (Heb 4, 12)
Alleluya Alleluya.
Ijambo ry’Imana ni irinyabuzima,
rityaye kurusha inkota y’amugi abiri,
ricengera ibitekerezo by’umutima wacu.
Alleluya.
IVANJILI
+ Matayo (Mt 23, 27-32)
Muri icyo gihe, Yezu aravuga ati 27« Nimwiyimbire, bigishamategeko n’Abafarizayi b’indyarya, mwe mumeze nk’imva zirabye ingwa ; inyuma ni nziza, naho imbere zuzuye amagufa y’abapfuye n’ibihumanya by’ubwoko bwose. 28Namwe ni ko mumeze : imbere y’abantu mwigira intungane, nyamara mu mutima haganje uburyarya n’ubugome. 29Nimwiyimbire, bigishamategeko n’Abafarizayi b’indyarya, mwe mwubakira imva z’abahanuzi, mugasukura ibituro by’intungane, 30mukavuga ngo ‘Iyo tubaho mu gihe cy’abasokuruza bacu, ntituba twarafatanyije na bo kumena amaraso y’abahanuzi.’ 31Bityo mukihamya ubwanyu ko muri abana b’abishe Abahanuzi. 32Ngaho nimwigane ba sokuruza banyu, maze mubarenze ubugome ! »


text:
‘Ariko Toma umwe muri abo cumi na babiri witwaga Didumo, ntiyari kumwe nabo ubwo Yesu yazaga.’ (Yohana 20:24).
Ku mugoroba w’umunsi Umwami Yesu Kristu yazukiyeho, abigishwa be bari hamwe. Bari bakinze inzugi kubera ubwoba. Batinyaga abategetsi bari barabambye Umwami wabo. Umutekano wabo ntiwari wizewe. Mu buryo butunguranye Umwami Yesu yarababonekeye, abahagarara hagati. Yari azi ko buzuye ubwoba mu mitima yabo, ni nayo mpamvu amagambo ya mbere yababwiye yagize ati, ‘Amahoro abe muri mwe’ (Luka 20:19). Yanaberetse ibiganza bye bituma basobanukirwa neza ko ari we koko. ‘Abigishwa babonye Umwami baranezerwa.’ (Luka 20:20). Amaze kubifuriza amahoro, yanabatumye uko Imana yari yaramutumye.
Wari umugoroba udasanzwe kuri bo kuko bari bongeye kubona Yesu abari hagati. Ariko Toma ntiyari ahari ngo na we asangire na bagenzi be kuri uwo munezero. Ikintu cyatumye atagaragara mu bandi ntabwo kivugwa. Gusa ikizwi ni uko atari ahari. Ntiyabonye kuri Yesu wari umaze kuzuka kandi ntiyanumvise ku magambo yabwiye bagenzi be. Ntiyashoboye kugira umunezero abandi bagize igihe bari babonye Umwami. Ibi byamuviriyemo kutizera ndetse no gushidikanya mu mutima we.
Yesu ubwe ni we wavuze ati, “Kuko aho babiri cyangwa batatu bateraniye mu izina ryanjye, nanjye mba ndi hagati yabo.” (Matayo 18:20). Iyo akwihishuriye; ukamugira mu buzima bwawe, ugira amahoro n’umunezero bidasanzwe.
Toma na we yaje kuzura ibyishimo n’amahoro, ubwo na we ubwe yiboneraga Umwami Yesu. Ese wowe, ntuzashaka guhura n’Umwami Yesu kugira ngo ayo mahoro atahe mu mutima wawe? Izere igitambo cye cyo ku musaraba, ubundi uruhuke.


text:
Ijambo rya Perezida Paul Kagame rihora ari rishya
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane (...)
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane iyo wumvise ibiganiro akora ubu n’ibyo yakoze mu myaka yashize, mu kwerekana gahunda y’uko ubuyobozi bwakorana neza n’abanyarwanda, uko imibanire myiza y’Abanyarwanda yagerwaho nyuma y’ibibazo byinshi, birimo intambara na Jenoside byabaye mu Rwanda.
Nk’uko byavuzwe n’abasore baturuka mu gihugu cy’u Burundi, Eric Muhizi utuye muri Suwede na Jobert Barampanze wiga mu Bubiligi, batangaza ko ukurikiye ibiganiro n’imyitwarire bya Perezida Kagame, usanga atakiri Perezida w’u Rwanda gusa kuko n’abandi banyafurika bamwibonamo.
Muri iki kiganiro nise «Kumenya guhitamo» yibanze cyane kuri ibi:
Icyo umuntu yigira amashuri
Perezida Paul Kagame yagize ati «Kwiga bitanga ubumenyi, ukabiheraho ngo ugire ibyo ukemura. Ni na cyo abantu batandukaniraho n’inyamanswa…»
Kuvuga ukuri
Harimo ibntu bibiri:
Kumenya uko kuri
Kugira ubushake bwo kugutwara nk’ukuri
Kumenya guhitamo
«Mu byo byose uvuga menya guhitamo, ukore ibyo wemera kandi umenye kubishyira mu bikorwa. Niba duhisemo kwireba nk’abahutu, Abatutsi cyangwa Abatwa tukaba ari byo duhisemo, bikaba ari byo bidutera ishema. Uko guhitamo n’ibyanyu ubwo n’ingaruka yabyo ntabwo izabahungabanya, nk’uko umuntu ahitamo kwiyahura, ubuzima bwe akabutanga…» Paul Kagame
Ibindi mwabisanga muri zimwe mu ngingo yavuze muri icyo kiganiro cyamaze isaha irenga, ariko aha murasangamo bimwe mu byavuzwe mu minota 20 gusa.
http://www.youtube.com/watch?v=IYSxbMeHopc&feature=youtu.be
Kumenya guhitamo "Paul Kagame"
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyuma ya Cadillac inkongi y’umuriro yibasiye urusengero rwa ADEPR
Mu gihe hari hashize iminsi itageze no ku 10, inkongi y’umuriro yibasiye inzu y’urubyiniro ya Cadillac, kuri uyu wa Mbere inkongi y’umuriro yatwitse urusengero rwa ADEPR ruherereye ku Kinamba, mu Kagari ka Kamutwa, Umurenge wa Kacyiru mu Karere ka Gasabo, Umujyi wa Kigali.
Amakuru dukesha Kigali today avuga ko iyi nkongi yafashe uru rusengero ku gicamunsi cyo kuri uyu wa Mbere tariki ya 26 Ugushyingo 2012, yahereye mu gisenge hejuru ahakorera abapasiteri n’abandi bashinzwe imirimo muri urwo (...)
Mu gihe hari hashize iminsi itageze no ku 10, inkongi y’umuriro yibasiye inzu y’urubyiniro ya Cadillac, kuri uyu wa Mbere inkongi y’umuriro yatwitse urusengero rwa ADEPR ruherereye ku Kinamba, mu Kagari ka Kamutwa, Umurenge wa Kacyiru mu Karere ka Gasabo, Umujyi wa Kigali.
Amakuru dukesha Kigali today avuga ko iyi nkongi yafashe uru rusengero ku gicamunsi cyo kuri uyu wa Mbere tariki ya 26 Ugushyingo 2012, yahereye mu gisenge hejuru ahakorera abapasiteri n’abandi bashinzwe imirimo muri urwo rusengero.
Amakuru dukesha umwe mu bayobozi b’itorero, Murera Venuste yavuze ko umuriro wabanje kubura, nyuma uje ukajya waka ugenda wiyongeza unagabanyuka kugeza ubwo umwotsi watangiye gucumba mu biro hakurikiraho umuriro.
Umuyobozi wa Korali Jehovanisi, Uwimana Mediatrice yatangaje ko bimwe mu bicurangisho bitari gukora kuko umuriro wabisatiriye cyane.
Mu byangijwe n’iyi nkongi harimo intebe n’ibikoresho bya muzika abaririmbyi bakoreshaga, ahasengerwa na ho hari hamaze gufatwa ariko ku bufatanye bwa Polisi n’abaturage babasha guhosha iyi nkongi.
Ibirebana n’uko iyo nkongi y’umuriro yaba yatewe n’umuriro w’amashanyarazi EWSA ntirabyemeza.
Amakuru dukesha bamwe mu bayobozi b’urwo rusengero ni uko rutagira ubwishingizi.
Ubwo Cadillac yashyaga bamwe ntibatinye kuvuga ko ishya rya hato na hato ry’utubyiniro riterwa ngo n’ibihakorerwa bidahesha Imana icyubahiro, aha ariko umuntu akaba yakwibaza noneho niba bikorerwa no mu rusengero.
Inkuru bifitanye isano:
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
lun.
22
août
2011
ISOMO RYA MBERE
Igitabo cy’Umuhanuzi Izayi (Iz 22,19-23)
Dore ijambo Uhoraho abwira umutware Shebuna : 19«Ngiye kukwirukana ku murimo wawe, nkunyage umwanya wawe. 20Uwo munsi kandi nzahamagara Eliyakimu mwene Hilikiyahu umugaragu wanjye, 21nzamwambike ikanzu yawe, mukenyeze umukandara wawe, mugabire ubutware bwawe, azabere umubyeyi abatuye Yeruzalemu n’abo mu nzu ya Yuda. 22Nzashyira ku ntugu ze urufunguzo rw’inzu ya Dawudi, nakingura he kugira ushobora gukinga, nakinga he kugira ukingura. 23Nzamushyigikira akomere nk’inkingi ishinze ahantu hakomeye, azabe intebe y’ikuzo ry’inzu ya se.»
ZABURI (Zab 138 (137), 1-2a , 2b-3, 6a.8)
Inyik/ Uhoraho, wowe Mana irangiza amasezerano yayo,
impuhwe zawe zizahoraho ubuziraherezo.
Uhoraho, ndakogeza n’umutima wanjye wose,
ndakuririmbira imbere y’ab’ijuru bose,
mpfukamye nerekeye Ingoro yawe ntagatifu.
Ndogeza izina ryawe,
kubera impuhwe zawe n’ubudahemuka bwawe,
kuko warangije amasezerano yawe
bigatuma ubwamamare bwawe burushaho kugaragara.
Umunsi nagutakiye waranyumvise,
maze urampumuriza unyongerera imbaraga.
N’ubwo Uhoraho akomeye bwose ntabura kwita ku baciye bugufi,
Uhoraho azankorera byose !
Uhoraho, impuhwe zawe zihoraho ubuziraherezo,
ntuzatererane uwo waremesheje ibiganza byawe !
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 11, 33-36)
Bavandimwe, 33mbega ukuntu ubukungu n’ubuhanga n’ubwenge by’Imana birengeje urugero ! Mbega ukuntu imigambi yayo ari inshoberabantu, n’inzira zayo zikaba urujijo! 34Koko rero ni nde wamenye igitekerezo cya Nyagasani, cyangwa ni nde wamubereye umujyanama, 35cyangwa se wabanje kugira icyo amuha ngo azagombe kumwitura? 36Byose bikomoka kuri We, bikabeshwaho na We, bikaberaho We. Nahabwe ikuzo iteka ryose ! Amen.
IBANGONDIRIMBO RIBANZIRIZA IVANJILI (Mt 16,18)
Alleluya Alleluya.
Imana yubatse Kiliziya yayo ku kwemera kwa Petero,
kandi ububasha bwo mu kuzimu ntibuzayitsinda.
Alleluya.
IVANJILI
+ Matayo (Mt 16, 13-20)
Muri icyo gihe, 13Yezu ageze mu gihugu cya Kayizareya ya Filipo, atangira kubaza abigishwa be ati «Abantu bavuga ko Umwana w’umuntu ari nde ?» 14Baramusubiza bati «Bamwe bavuga ko ari Yohani Batisita, abandi ko ari Eliya, abandi ko ari Yeremiya cyangwa umwe mu bandi bahanuzi.» 15Yongera kubabaza ati «Mwebwe se muvuga ko ndi nde ?» 16Simoni Petero aramusubiza ati «Wowe uri Kristu, Umwana w’Imana Nzima !» 17Yezu amusubiza agira ati «Urahirwa Simoni mwene Yonasi, kuko atari umubiri n’amaraso byabiguhishuriye, ahubwo ni Data uri mu ijuru. 18Noneho nkubwiye ko uri Urutare, kandi kuri urwo rutare nzubakaho Kiliziya yanjye, n’ububasha bwo mu kuzimu ntibuzayitsinda. 19Nzaguha imfunguzo z’Ingoma y’ijuru : icyo uzaba waboshye mu nsi kizabohwa no mu ijuru; n’icyo uzaba wabohoye mu nsi kizabohorwa no mu ijuru.» 20Hanyuma yihanangiriza abigishwa kutagira uwo babwira ko ari Kristu.


text:
Ngoma: Ibibazo byose bizagaragazwa mu kwezi kw’imiyoborere myiza kuzarangira bikemutse
Abayobozi ku rwego rw’akarere ka Ngoma, ndetse n’intumwa ya minisiteri y’ubutegetsi bw’igihugu mu muhango wo gutangiza ukwezi kw’imiyoborere myiza ,batangaje ko ibibazo bizagaragazwa muri uku kwezi bigomba gukemurwa byose.
Mu kwezi kw’imiyoborere myiza abayobozi bamanuka hasi mu midugudu ngo bumve ibibazo birimo binakemurwe.
Ubwo kuri uyu wa 22/01/2013 mu gihugu hose hatangizwaga icyumweru cy’ imiyoborere myiza abayobozi mu nzego zitandukanye bo mukarere ka Ngoma bihaye intego yo kuzaba barangije ibibazo byose bazashyikirizwa muri uku kwezi.
Mu ijambo rye umuyobozi w’akarere ka Ngoma ,Nambaje Aphrodise, yasabye abayobozi gukemura ibibazo byose abaturage bazagaragaza muri uku kwezi, vuba kandi neza kuburyo ibyo bazakira bazabikemura muri uk ukwezi.
Ubwo yari amaze kwakira ibibazo by’abaturage batandatu babimburiweho yagize
Ati â€Abayobozi tugomba gutanga service nziza kandi zihuse. Ibi bibazo abaturage baba bafite nitubikemure vuba kandi neza ntakubasiragiza. Icyi cyumweru cy’ imiyoborere myiza kizasige ibibazo byose tuzakira tubirangije.â€
Uwaje ahagarariye minisitire w’ubuhinzi ushinzwe byumwihariko akarere ka Ngoma,Sendege Norbert, nawe yunze mury’umuyobozi w’akarere ka Ngoma maze nawe asaba ko uku kwezi kw’imiyoborere myiza kwazasiga ntakibazo abaturage bagaragaje kidakemutse.
Mu kwezi kw’ imiyoborere myiza, uburyo bwo gukemura ibibazo ku akarere bwakorwaga buri wa kane ,noneho abayobozi bazajya bamanuka mu midugudu muri uku kwezi kugirango bakemure ibibazo by’ abaturage ndetse banatanga service nziza.


text:
Mu muganda rusange wo kuri uyu wa 25 Kamena 2016, abaturage bo mu Murenge wa Gikomero akarere ka Gasabo bahanze umuhanda ugana mu gakiriro gashya ka Gikomero, aho abaturage bakanguriwe gutanga ubwisungane mu kwivuza ku buryo nta muturage uzaremba cyangwa agapfa kubera kutagira mituweli.
Umuganda rusange usoza ukwezi mu Murenge wa Gikomero wahuje utugari twa Munini na Murambi, hakaba hari n’abajyanama b’umujyi wa Kigali aribo Gafaranga Brigitte na Murigande Benjamin ndetse n’umuyobozi w’Akarere wungirije ushinzwe Imibereho myiza y’Abaturage.
Uyu muganda wakozwe wibanze ku guhanga umuhanda mushya ujya ahubatswe agakiriro gashya kitezweho kwigisha abarenga 200 imyunga itandukanye izafasha urubyiruko rwo muri Gikomero kwiteza imbere.
Umuyobozi w’Akarere wungirije Ushinzwe Imibereho Myiza mu Karere ka Gasabo yongeye kwibutsa abanyagikomero ko umwaka wa mituweli wa 2016-2017 utangiye abasaba kwihutira gutanga imisanzu ndetse n’ingo zagaragaye ko zidashoboye gutangira abazigize bose abaturage bagafatanya byakwanga bakitabaza inzego z’ibanze.
Yagize ati “ntihazagire umuturage urembera mu rugo ngo ni uko atatanze mituweli, niba mu muryango umwe batarabashije kubona mituweli zibakwiriye abaturage muzishyire hamwe mubatangire nibibananira kandi muzabwire ubuyobozi bw’umurenge bubafashe.”
Umuyobozi w’Akarere ka Gasabo wungirije ushinzwe imibereho myiza
Umunyamabanga w’Inama Njyanama y’Umujyi wa Kigali Gafaranga Brigitte na we yasabye abaturage b’umurenge wa Gikomero kwiminjiramo agafu dore ko mu mwaka ushize bagize amanota meza ariko ntibabashe kugira umwanya mwiza, abasaba ko bakora uko bashoboye kose bakazatwara igikombe mu mwaka wa 2016-2017.
Yagize ati “ ndabinginze rwose mwongere imbaraga mu gutanga imisanzu, mu mwaka ushize ntabwo mwabikoze neza bituma indi mirenge ibacaho, umwaka utaha ndasabye kiriya gikombe ntikizabacike nzagaruke aha turi kucyishimira.”
Mituweli zizatangwa hashingiwe ku byiciro bishya by’Ubudehe aho abari mu cyiciro cya mbere bazarihirwa na Leta ibihumbi 2 (2000), abo mu cyiciro cya 2 n’icya 3 bakishurwa ibihumbi 3 (3000) naho mu cyirico cya 4 bakishyura ibihumbi 7 (7000)
Umuhanda wakozwe ufite uburebure bwa metero 24400 ndetse harimwa amasinde kuri hegitari 0.5 (ha 0.5)byose byahawe agaciro ka miliyoni 5 n’ibihumbi 100 (5,100,000).
Abayobozi bifatanyije n’abatuye Gikomero mu muganda usoza ukwezi
Abaturage bakoze umuganda n’umurava
Agakiriro kitezweho gukiza abanyagikomero
Umuhanda mushya ugana mu gakiriro


text:
Ibibazo byo mu matorero biravugutirwa umuti
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 (...)
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 havuga hejuru y’inshingano z’umuyobozi uyoboye umurimo w’Imana.
Agira ati “Umushumba w’itorero agomba kurangwa n’ubunyangamugayo, kudategekwa n’inda, gushyira mu gaciro, kwiyubaha, gukunda kwakira abashyitsi ndetse n’izindi ndangagaciro zituma afatwa nk’intangarugero.”
Ibibazo bigaragara mu matorero ngo ahanini bishingiye ku kutiyubaha kuri bamwe mu bayobozi b’amatorero, kwikubira, urukundo ruke, ubwibone, kubura intumbero byiyongeraho kurobanura ku butoni n’ibindi.
Ibi ni byo byatumye Pathmos Healing Ministries iyobowe na Pasitori Kaligwire Beatrice, itegura umwiherero ku nshuro ya kabiri w’abayobozi b’amatorero atandukanye, hagamijwe kurebera hamwe uko ibi bibazo byakemuka.
Atangaza ko bateguye umwiherero mu rwego rwo kugira ngo barebere hamwe uko umurimo w’Imana bakora umeze, ibigenda n’ibitagenda, iby’uko Itorero ry’Imana ritari hamwe, intambara bahoramo, babishakire umuti ubwabo.
Pasitori Gasana James, wo mu itorero Church of Hope akaba n’umuhuzabikorwa wa Patmos Healing Ministries, agira ati “Kubera ko duhura turi abashumba baturuka mu matorero atandukanye bituma twubahana, bityo tukarebera hamwe ibibazo dufite n’uburyo dushobora kubikemura.” Akomeza atangaza ko ibibazo bakunze guhura na byo ari ubukene ndetse n’ubujiji byiyongeraho kudakorera hamwe kw’amatorero.
Pasitori Gasana avuga ko ibyo bizakemurwa n’ubusabane bw’abapasitori, igihe bahurira hamwe, bagasenyera umugozi umwe, bakaganira.
Agira ati “Twe turi imitwe iyoboye abantu. Burya iyo imitwe ihuye ikemura ibibazo byabo hasi. Ahanini intama nta kibazo zigira ahubwo ikibazo kiri mu mitwe ari bo bashumba.
Bamwe mu bashumba bitabiriye uwo mwiherero w’umunsi umwe bavuze ko ari ingirakamaro kandi bawigiyemo byinshi byafasha itorero. Pasitori Rwagitinywa Tito, uyoboye urusengero rwitwa Ibyiringiro bizima ati “Uyu mwiherero ni ingirakamaro kuko ibibazo birahari ariko nidusenyera umugozi umwe, kubura urukundo no kutihanganirana ndetse n’amakimbirane mu murimo w’Imana bizakemuka”. Ibi bigashimangirwa na Pasitori Musisi Peace, uyoboye urusengero Together Christ Temple, akongeraho ko ari n’umwanya wo guhugurana hagati yabo.
Si ubwa mbere umwiherero nk’uyu ubaye kuko n’umwaka ushyize mu kwezi k’Ugushyingo barateranye, bikaba biteganyijwe no nibura wajya uba buri kwezi.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Gakenke: Barishimira byinshi byiganjemo iterambere muri 2015
Abaturage n’ubuyobozi bw’akarere ka Gakenke barishimira ko mu mwaka wa 2015 bageze kuri byinshi bitandukanye byiganjemo iterambere rigenda rikataza iwabo.
Bimwe mubyo bishimira ko bagezeho mu mwaka wa 2015 nuko abahatuye barimo kurushaho kugenda biteza imbere bikabafasha kwikura mu bukene, hamwe n’ibikorwa remezo bagiye bagezwaho nk’amashyanyarazi, amavuriro, imihanda byarushijeho gutuma bitezimbere.
Nkunzurwanda Leonidas utuye mu murenge wa Nemba, avuga ko ntacyo abona yagaya umwaka wa 2015 kuko aho atuye hagejejwe amashyanyarazi kuburyo asanga byaragenze neza muri 2015.
Ati “nkubu jye ntuye iriya ruguru mu misozi, ariko ahantu ntuye habashije kugera umuriro turacyana nta kibazo, batwegereje gutura ku midugudu dutura ahantu hamwe nabyo usanga tubyishimiye nta kibazo kandi no mungo zacu hari byinshi twiyongereyehoâ€.
Nubwo ariko abatuye mu karere ka Gakenke haribyo ibyo bishimira,basanga ibijyanye n’ibikorwa remezo bikwiye kwongerwamo imbaraga kugirango bakomeze kurushaho kwitezimbere.
Ntizimpanza Augustin ati “ubuyobozi bugomba gukomeza kutuba hafi, bugakomeza kutugezaho ibikorwa nkibyo by’iterambere, kuko nka hariya iwacu dukeneye imihanda kandi tuyibonye yadufasha byinshi kuko hari igihe dusarura imyaka iyo hejuru tukabimanukana ku mitwe kandi imodoka yakagombye kugerayo tugapakiraâ€.
Umuyobozi w’akarere ka Gakenke Nzamwita Deogratias, nawe asanga hari byinshi byagezweho mu mwaka wa 2015 kandi bikwiye kwishimirwa.
Ati “icyambere twishimira nuko abaturage b’akarere ka Gakenke bashoboye gukora kiriya gikorwa kijyanye na referendum aho n’akarere kacu kagaragaye neza kuko mu gutora neza bemeza “yego†twashoboye kugera kuri 99.6%, icya kabiri nuko mu bijyanye na mituweri kugeza ubu ngubu turi aba kabiri mu rwego rw’igihuguâ€.
Ubuyobozi bunishinira kandi ko mu bijyanye n’ubuhinzi ikawa yo mu murenge wa Muyongwe yabashije guhiga izindi ikanabihemberwa muri uyu mwaka kuburyo n’izindi zo mu yindi mirenge nka Muhondo na Ruli zashoboye kuza mu myanya icumi ya mbere yi kawa zimeze neza. Ubuyobozi ariko bwanababajwe n’uburyo akarere ka Gakenke kabaye akanyuma mu kwesa imihigo ya 2014-2015.


text:
Uko bakoresha porogaramu y’Impuruza & isaha
Kureka cyangwa gusubiramo impuruza
Impuruza ziravuga yewe niyo porogaramu ifunze, ijwi ricecekesheje, PC yawe ifunze cyangwa (kuri laputopu cyangwa taburete nshyashya zifite InstantGo), mu buryo bw’Isinzira. Ariko ntabwo akora iyo PC yawe ihumbitse cyangwa izimije.
Kora ku buryo PC yawe ihora icometse ku muriro kugira ngo biyibuze kwihumbika.
Kugira ngo usubiremo cyangwa ureke impuruza:
Mu imenyesha ryifungura, hitamo Kureka kugira ngo urifunge, cyangwa Gusubiramo kugira ngo urireke ryongere ryumvikane nyuma y’igihe gito.
Imenyesha niryifunga mbere y’uko urigeraho, uhitemo agashushondanga k’ahakorerwa ibikorwa mu nguni yo hasi iburyo kugira ngo urirebe mu rutonde maze urihitemo aho.
Niba mugaragaza yawe yugariye, imenyesha ry’impuruza rigaragara hejuru kuri mugaragaza yugariye, noneho ukaba warifungira aho.
Igishya
Porogaramu y’Impuruza & isaha ikomatanya isaha y’impuruza n’amasaha yo ku isi, mugenagihe na koronometero. Dore bimwe mu bintu wakoresha iyi porogaramu:
Kumva, gusubira no kureka impuruza nubwo mugaragaza yaba ifunze cyangwa ijwi ryacecekeshejwe
Hitamo impuruza mu majwi atandukanye cyangwa umuziki wawe bwite
Gereranya amasaha yo ku isi
Amasaha yo ku isi
Dore uko bongeraho ahantu maze bakagereranya amasaha yo ku isi:
Muri porogaramu y’Impuruza & isaha, hitamo Isaha yo ku isi, noneho Nshya + hasi.
Andika inyuguti nke zibanza ku hantu wifuza, noneho uhahitemo ku rutonde rumanuka. Nutabona aho ushaka, wandike ahandi hantu hari ku isaha imwe.
Hitamo Gereranya amasaha (amasaha 2 hasi), noneho wimure akanyereza kugira ngo uhitemo isaha nshya yo kugereranya. Hitamo ahantu ku ikarita ho guhindura akanyereza kerekana.
Kugira ngo uve mu bu buryo bwo Kugereranya amasaha, hitamo buto ya Gusubira inyuma cyangwa ukande Esc.


text:
Menya Intambwe eshanu zo gukuza no kuvumbura impano zawe
1. Shakisha mu buryo buhari
Imenyereze ibyo Bibiriya yigisha mu mpano z’Umwuka kandi umenye ko Impano yawe ishobora kuba uburyo bumwe Imana izakoresha kugira ngo uhindure mu buryo budasubirwaho abantu mubana. Ibaze uti : ” Hari ibyo ndi gukora kugira ngo mvumbure umuhamagaro wanjye n’impano zanjye ? “
2. Gerageza ibintu uko ushoboye kose
Reka wowe na bawe Itorero ribabere urubuga rwo kugerageza impano zanyu mu gufasha abantu. Rihindu ahantu heza, abantu bageragereza uburyo babonye bwo gukorera Imana.
Ibaze uti : “ Hari icyo ndi gukora kugira ngo mvumbure umuhamagaro wanjye n’impano zanjye? “
3. Suzuma uko wiyumva
Iyo uri gukora undi murimo utari usanzwe ukora wumva unezerewe cyane?Wumva ujyanye n’ubushobozi bwawe n’ubumenyi bwawe ? Wumva unyuzwe mu mutima wawe?
Ibaze uti : ” Nejejwe cyane n’ibyo ndi gukora?
4. Genzura imikorere yawe
Mu gutekereza uko wakoze, ukoresheje impano zawe, usanga warakoze ute? Wabikoze neza? Hari imbuto wabonyemo ? hari icyo wungutse ndetse ubona ubwami bw’Imana butera imbere? Ibaze uti : ” Nkora neza umurimo w’Imana ndi gukora ? Hari umusaruro uvamo ?
5. Tegereza gushimwa biturutse mu bandi bakristo
Iyo uri gukora abandi bakristo bajya bemeza ko ibyo ukora ubifitemo impano ? Ese abakristo bakuze mu by’Umwuka bajya bavuga iki iyo bakwitegereza uri gukora umurimo w’Imana? Tega amatwi ibyo abandi bakuvugaho.
Ibaze uti : ” Abakristo tubana bajya bambonamo ubwo bushobozi ?
Umwanzuro : Ibuka ko Imana itazigera ishyira impano muri wowe ngo nirangiza itume isinzira. Iyo iguhaye uburyo (igihe, ubushobozi,amafaranga) iba igutegerejeho kubukoresha (Matayo 25:14-30).
Niba uri gukora umurimo w’Imana runaka ukumva utakunyuze, ntubone umusaruro muri wo, ntihagire n’abantu bagushima ko uwo murimo ugukwiriye…ba maso.
Byaba byiza ushatse ahandi wumva impano yawe yakora neza.Iyo umaze kumenya impano zawe, ubona imbuto z’Ubwami bw’Imana, kandi wiyumvamo ko : ” Icyo ari cyo waremewe gukora. ”
ISUZUMA : Ushingiye kuri iri somo wumva ari iyihe mpano yawe ya mbere ?
Ni he kandi ni gute ushobora kuyikoresha neza cyane ?
Inyigisho ya
Dr John C.Maxwell


text:
Oral testimony of UMUHOZAWASE Fidela
- Pre-Genocide experience
- Introduction
- Family life
- Extra judicial executions and the meetings
- Genocide Experience
- Death threats
- Displacement
- Arrival of french soldiers
- Turquoise zone
- Burning of the dead body
- Post -Genocide
- AERG life
- Objectives of AERG
- Messages to the orphans
- My feeling
- Message to the my children's
- Vision in future
- Remembering my siblings
- Messages to the survivors
- Extrajudicial executions,the meeting and torture
- Flight
- Killings
- Burning of the death body
- AERG life
- The orphans
- My feeling
- Vision of future
- Remembering my siblings
- The survivors
- Umuhozawase Marie Fidela
- Buhingo Fidel
- Cyaruhanga Marie Chantal
- ALEXIS
- Nyiramasuhuko
- Papa Titi
- Kayirebwa
- Macuho and Kalimu
- Mapengu
- Rwampara
- KIGALI
- Butare
- Gitarama
- BYUMBA
- Musee
- Kwibuye rya Shandi
- COMMUNE
- Barrièrre
- Gikongoro
- ZONE TURQUOISE
- Murambi
- Saint Andree
- Shyorongi
- Rwanda
- Ruhabgo ,Gitisi
- Umuhozawase: Nitwa Umuhozawase Fidela nkaba,nitwa Umuhozawase Marie-Fidela papa wanjye yitwaga Bugingo Fidele,mama wanjye yitwa Cyabahanga Marie Chantal,mbere ya genocide twabaga mu Rwampara nubu akaba ariho tukiba uh nkaba mvuka mumuryango w'abana batatu nkaba ndimo hagati.
- Martin: Hanyuma nuko gerageza utubwire genocide itaratangira mumuryango wanyu wabana batatu na mama wanyu mwari mubanye mute mbere ya genocide ?
- Umuhozawase: Mbere ya genocide murugo habaga abantu benshi habaga abana bavukanaga na mama kuko bavuka mu Mutara muri mirongo icyenda ntabwo bari bafite ubuzima bwiza kuko ntabwo hari hari amahoro kugeza muri mirongo icyenda na kabiri kuba murugo ;baba murugo grand-mere na grand-pere naba tentin naba oncle benshi eh nigaga muri maternelle grand-frere yiga muwambere bo kuko bajyaga bababaza nubwoko bwabo ariko twebwe ntabwo bajyaga batubaza ;kubaho twabagaho nkuko bisanzwe ntabibazo byinshi twagiraga.
- Martin: Nagirango udusobanurire niba ijyaga kuba hari abantu bamwe n bamwe bajyaga babona ibimenyetso byayo nubwo bwose wari umwana ariko se hari abantu bigeze baza kuba menacant mumuryango wanyu mwari mufite umutekano mubanye neza ntakibazo,ntabantu bigeze babatera cyangwase bagire ikintu babahindura mubuzima busanzwe ?
- Umuhozawase: Twebwe mbere ya genocide muri nenonti nibwo hari harimo musaza wa mama wafunzwe mubyitso ariko nyuma nyuma nabonaga ibintu by'imyigaragambyo mama yavaga kukazi hari igihe bigeze kubatangirira kuri onatracom barabakubitango nibajye gushaka Bunyenyezi ngo ari i Nyamirambo ibintu nkibyo imyigaragambyo niyo twabonaga buri gihe cyangwa na meeting twarayumvaga.
- Aegis: Hanyuma rero ubwo genocide izagutangira genocide aho wari uri byagenze gute watunyuriramo mumagambo arambuye.
- Umuhozawase: Uh mbere ya genocide nka une semaine mama hari abantu bakoranaga nawe baramubwirango hari ibintu bibi bigiye kuba muri Kigali mama ahita atwohereza aduha umugabo umwe witwaga Alex ngo natujyane i Butare hariyo mukuruwe wari marie aba arihobatujyana ;genocide nyine yatangiye turi i Butare tumazeyo une semaine eh twagezeyo ariko ndibuka hari ibintu bibi bizaba kuko harina murumununa we wari kuzaza ntiyaza avugango hazaba ibintu bibi nkibyo umuntu wese yarabyumvako hazaba ibintu bibi hano muri kigali.
- Aegis: Hanyuma ukomeze udusobanurire ukuntu genocide irangiye byagenze,genocide yabaye i Butare udusobanurire ukuntu byagenze ese mwagumye murugo bigenda gute kugeza igihe genocide yarangiye ?
- Umuhozawase: Ahantu twari turi twari turi i Butare Kumukoni turi kuri mukuru wa mama witwaga Lorance niwe wari imfura iwabo eh yari njyewe na grand-frere nundimu cousine umwe na demi-souer wa mama nundi mwana mama yari abereye maraine twavanye murugo tujyanayo ninjye muto wari muri bose,uwomu tentin yari afite umwana umwe muto kurijye tubahongaho habagamo undi muhungu wigaga muri universite ari umwana wa maraine wa mama wabaga mutu annexe hepfo yaho noneho twari dufite hari hari umuzamu rerowe yabaye n'interamwe nokuri urwo rugo bari baturanye no kwa Nyiramasubuko je crois kwa Nyiramasubuko ubwo abajepe kuko nyine kuko bari bazi umugabo wa tentin bari baziko ari umuhutu ntabwo baje kudushaka cyane kuko aritwe byagaragaragaho cyane duhita tujya kuba kumugabo witwaga papa titi.
- Umuhozawase: Eh tuba ahongaho umwana wigaga muri campus wari waraje baramwica bamwaicira munzu bamukuye muri plafon twebwe twagumye ahongaho jyewe nuwo mu tentin tuba mucyumba cyari ba mama bo barino aha nyuma bamaze kubicira abandi bana babanaga nyine basazabe babona ntakundi byagenda kandi abagore nibo bashoboraga kubona uko barokoka mama na barumuna nabe babiri,n'umugore wa musaza we batanga ibintu bari bafite ikamyo ngo kibajyane nyine bambuke kibajyane i Gitarama kuko hari mukuru we wagombaga kuhahemberwa wakoraga muri BCR ;bagezeyo nyine kuko bari bafite umu cousine wabo wabagayo wari ufite umugabo w'umuhutu wabaye n'interahamwe uwo mugabo wabo niwe wabafashije kwambuka i Gitarama baraza bagera i Butare twebwe twari tumaze igihe gito ntabwo bari baziko duhari ntabwo bari baziko tuhaba kuko twari duturanye no kwa Nyiramasubuko kuko ibintu byahazaga by'ibitero byibiki.
- Umuhozawase: Noneho bahageze ba mama mukwinjira barababona nyine baravuga bati abatutsi bajemo aha icyo gihe hari hatangiye nokuba imirwano myinshi cyane bibangombwa ko twashaka ukuntu twahunga harinigihe bigeze gshaka ukuntu rimwe badutera ari nijoro ba mama baraje uwahoze ari ministre Habyarimana araza kuko yabaye i Byumba na grand-pere yarahakoze araza aje kuhareba asanga bagose urugo rwose aradukiza ariko ntiyabitubwira arikomereza ahita arigendera.
- Umuhozawase: Twebwe rero nyuma nibwo baje nyine nibwo hari hari amasasu menshi cyane na mukuru wa mama yakkoraga muri musee ashinzwe ibintu by'imico,agenda ajya kuri musee na muni-bus adushyiramo aha umujepe umwe wo kwa Nyiramasumbuko amafaranga ngo batwambutse uwo mujepe aradutwara atugeza ku ibuye rya Shandi turaharara bucyeye dushaka kwambuka ngo tujye i Burundi uwo mugabo wumsu tentin aravuga ati oya ntabwo bambuka ntabwo nabarenza abarundi bari hariya duhita dukata dufata iya Nyakizu noneho tugeze ahantu kuri bariere imwe imbere yacu hari hari imodoka imwe ya muni-bus ya jaune yari irimo ababikira na abapadiri,ababikira n'abapadiri bo bahise banabica bo twebwe rero ko twari dufite umushoferi w'umuhutu cyane ariko bigaragara umugore we n'umukozi we nakana kabo bari badutwaye.
- Umuhozawase: Twebwe nyine abatari bafite indangamuntu zanditseho abahutu bo bari barazijugunye byo ntawazigendanaga noneho ubwo tugera kuri bariere baradusaka wamu tentin wari ushinzwe ibintu byu'umuco ubanza ahari yarashakaga kwandika ibintu by'igitabo kubuntu by'u rwanda simbizi neza yari afite akamarete kari karimo ama cassette menshi yafashe ibintu byose yajyagamo yafataga noneho bafatamo par hazard bafatamo cassette bashyizemo bumva n'indirimbo za Kayirebwa noneho bahita bavuga bati ntakundi byagenda noneho izizo n'inyenzi zatugezemo atujyana kuri commune yaho jyewe kuko genocide yabaye ndi munzu cyane nabwo nabonaga bantu bari ntazi ukuntu bameze.
- Umuhozawase: Haza chef wabo yari yarabanye n'umugabo wa murumuna wa mama niba ari mubintu byamashyaka PSD niba ari mubintu nkibyo arangije aregenda aramwinginga aramusobanurira noneho ati munsigarane jyewe ariko bano bantu mubareke arangije uwo mugabo abura uko abigenza arabangira ageze aho aravuga ati ngaho sawa mugende ariko abwira bariere yari imbere ngo abo bantu nibabacike bafite ama cassette ni inyenzi ibintu byinshi,mukugenda munzira hari harimo abantu benshi bagendaga abantu bahungaga tugenda tujugunya ama cassette mubantu kuburyo twageze kuri bariere nta cassette nimwe dusigaranye tugeezeyo bahita batuvanamo baradusaka ;badusatse babura ikintu babura ama cassette baratubwirango ntabwo ari mwebwe bahagarikishije mufite ama cassette turavuga ngo oya nindi muni-bus yumuhondo nabari barimo barangije kubica kubera muni-bus yari irimo ababikira twari twayibonye barangije kubica.
- Umuhozawase: Baratwihorera turakomeza turagenda tugera ku Gikongoro ku Gikongoro ho wabonaga ubwicanyi bwanashize ntabwo wabonaga ko barimo barica wabonaga bwanashize kugenda twaciye kuba faransa ahantu hari hari bariere yabafaransa turagenda tujya i Murambi tura ahantu gutya ahantu hari hari ikizu cyari gihari bahita ngwiki tuhamara iminsi ibiri,uwa kabiri abantu bari baraho bari bamaze kutumenya noneho uwomunsi tutari buwurenze bari buze bakatwica bari bamaze no kutumenya mbere,kuko bajyaga baza bakinjiramo bakaza bakatwibarisha ibintu bagasubirayo ;umugabo wa murumuna wa mama arabyuka arinijoro n'umugorewe ntabwo yarazi aho agiye tugiye kubona tubona haje igikamyo cyabafaransa baraza batwuriza igikamyo batujyana muri zone turqoise.
- Umuhozawase: Twagezemo inzu zabo zose zuzuyemo amaraso mwarakoropaga mugakoropa amaraso gusa bakajya bafata ninzu bakayitwika yuzuyemo imirambo mwajya gucukura toillete mugacukura un metre mugasangayo imirambo inzu iteye ubwoba tuhamara iminsi tuhamara igihe,
- Martin: Izonzu zabaga ari izabafaransa.
- Umuhozawase: Nihariya eh zabaga ziri munkambi yabafaransa niho zari zari ko icyo gihe byari biteye ubwoba hari hari ibikuta byose byuzuyemo amaraso yahantu hose,tuhamara igihe genocide iza kurangira ahongaho Imurambi tuvuyeyo nyuma haza kuza umushinga sinzi umushinga bavuga nyine ngo batahura abantu ibiki batwiriza ibikamyo batugarura i Butare tujya kuba i Butare naho bari barashize munzira mwajya nogushaka amazi mwagera imbere mugahita mugahita muhura n'umuntu wapfuye hakiri ibintu biteye ubwobwa tugumayo ariko twari tuziko ba grand-mere bapfuye abiwabo wa mama twasize i Kigali twari tuziko bapfuye ubundi twebwe ba mama batugezeho twari tuziko bapfuye baratubwiragango babteye amastrimu yo mubiki barazibateye babateye sisrtimu nubwo ariko heureusement nubwo bayibateye ntiturike ikaza ikamenagura amadisha gusa nishwanyagurike neza ba mama,mama numu demi-souer we nundi murumuna we bava ahongaho twari turi baza i kigali aho twari turi nyine badusizeyo kugirango ntabwo twari kuza ngo dukubitane n'imirambo imbere y'umuryango kimwe nkuko bumvagako baje kubanza kuhatunqganya ubundi tukazaza
- Umuhozawase: Bahageze baraza basanga grand-mere na grand-pere bariho nabasazabe babiri inkotanyi zari zarabajyanye muri saint-andre basanga bo baracyariho nyuma ya genocide tugiye kubaza kwa papa ho hasigaye nk'abana bake cyane na mushiki wa papa umwe yarafite umugabo w'umuhutu abandi bose bavukanaga na papa bari barabishe n'abagore babo ubu hasigaye umugore umwe wa mukuru wa papa na mushiki wa papa bonyine na grand-pere wa papa baramwishe ;kwa mama ho hapfuye basaze be babiri basanze murugo baje bagakora murugo umwe yitwaga Macuho nundi witwaga Kalim nibo babishe barabatwara undi bamwicira i Cyangugu,undi murumuna wa mama bamwicira i Shyorongi kuko yakoraga i Byumba yavaga i Byumba ahunga nyine muri genocide bamwicira i Shyorongi.
- Martin: Hanyuma i Murambi ho yaharangiye buryo ki ?urabona zone turquoise interahamwe zahunze zijya muri congo,inkotanyi nazo zahageze zibanza kurwana ho gato kuberako hari hagikambitse interahamwe igihe ahandi hose hari hari harafashwe ese igihe interahamwae zagiriye muri congo mwarazibonye,igihe inkotanyi zazaga mwarazibonye mwatubwira sinzi ukuntu genocide yahariya yarangiye ?
- Umuhozawase: Twebwe turi muri zone turquoise twahageze par que hari abandi bantu bahaje mbere interahamwe ngo nyuma abafaransa niba barashwanye n'interahamwe baba baragiye bakaza bakabica ubanza iyomirambo twahasanze mbere abobantu bari barabiciye aho kwariko nyuma baza kudutwara babazaga abagenda sinzi njyewe ntabwo nabyumvaga abashaka kuguma murwanda cyangwa abashaka gukurikira abandi bahungaga nyine interahamwe zahungaga hari ababakurikiraga hari nabandi basigaraga mu Rwanda ntabwo nakubwirango intambara yarangiye gutya i Murambi twabaga turi munkambi ntabwo twamenyaga uko ibintu byagenze kuko barahadusize.
- Martin: Ariko i Murambi nahagane hehe i Murambi hari ahantu hari urwibutso ahohantu mwari muri hari inkambi hari hakiri imirambo yabantu bari barahaguye cyangwa bari barayihakuye ?
- Umuhozawase: Yarihari barayifataga bakayirunda munzu imwe cyangwa barabatabye baragize iki.
- Martin: Nukuvugango mwebwe mwabagamo mwabanaga n'imirambo
- Umuhozawase: Hari partie imwe batubuzaga kujyamo hari umufaransa umwe bakundaga kumwita mapengu niwe wakundaga gutwika izonzu zabaga zirimo imirambo ibiki babaga eheh
- Martin: Hanyuma cyagihe mwatubwiragango bajyaga babatwara mumodokari hanyuma mwebwe ntabana mwari muzi uwo mwanya utumye babahungisha cyangwa barawutwaye gusa
- Umuhozawase: Njyewe narinziko ngiye muri vacance icyakora ubundi mama yaratubwiraga ngo tugiye kujya mu Ruhango aho papa akomoka aho bita i Gitisi kwa grand-pere wa papa nyine ubyara papa tugezeyo bwari bwije uwomu tonto ahita atubwira ngo oya reka tugende nzabagarura dutashye turakomeza twigira i Butare kuko uwomu tentin kuko yari nawe maraine wajye numvaga nyine twigira muri vacance kubera tentin nyine ibiki ntanubwo ibyo narimbizi byo kureba umuntu ngo ni umuhutu n'umututsi bajyaga babishwanira harsi umugabo umwe bajyaga babishwanira yari umusirikare kungoma ya Habyarimana igihe niba inkotanyi zivanga ninani barabishwanira cyane aranamubwirango nzakwica muri genocide bagiye guhungira iwabo umugore arababaza ati abasanze aha nuguhita abica mwe barongera baragaruka ariko mubiryogoho iyo tuhaguma twarikuba twarapfuye.
- Martin: Hanyuma watubwirako iyo mujya i Butare mwari muziko mwigiriye muri vacance nonese waje kumenyako uri muri genocide ryari ?
- Umuhozawase: Twihishe kuri uwo mugabo papa titi yitwa Jean-Marie niho twari tuhihishe noneho haza umu cousin wa mama nshaka guturumbuka ahantu bari banshizengo jye kumusuhuza ubwo njewe nibwo bankubise barabimbwira barabinsobanurira neza barambwirango barimo kwica hanze ibiki ndabyumva ariko hari nabandi bana twarinze murugo batazi ibyaribyo baziko tugiye muri voyage ati karabaye tubyuke twiryamire twikomereze voyage ntabyo babaga bazi
- Martin: Nukuvugango mwebwe nk'abana mwari muziko mwibereye muri voyage ntabwo mwigeze mumenya ibyaribyo.
- Umuhozawase: Usibye nyine ukabura ibyurya nk'umuntu utari muri voyage ariko ndumva rwose warigira gutembera bisanzwe.
- Martin: Hanyumase hari ikintu nshaka kumenya hanyumase iyo asohokaga ukabura ibyurya nubwo ibyari byose nubwo wari umwana ufite imyaka itandatu ibyaribyose ntabwo ari imyaka mike cyane ese kuki utabashaga kumenya impamvu ibyo kurya bitabonetse ?
- Umuhozawase: Njyewe nari narabimenye ahantu narindi naraba ndaho bari bafite abana nkirirwa nywa amata yabo,amata nyine yo mubigozi byabana tuka nyine we kuko nyine njyewe nabimenyeye ahongaho twari turi nyuma njyewe nari naramaze kumenya icyo aricyo muri genocide nyine ko abantu bari kwicana ntazi ibyo baburana ibintu nkibyo.
- Martin: Hanyuma umaze kumenyako abantu bari kwicana ibyari byose wabashije kugira washatse kumenyango nibande bari kwica abandi nubundi nibintu byumvikana ?
- Umuhozawase: Ntabwo nigeze mbitekerezaho cyane kuko ubwanjye nanjye ntabwo nigeza menya icyondicyo sinigeze nanatekereza kumenya icyo bari kwicana nyine bari kwicna gusa
- Martin: Hanyuma waje kumenyako ari abahutu bicaga abatutsi ?
- Umuhozawase: Narabikmenye.
- Martin: Hanyuma ugereranyije icyo gihe warurimo utazi ibyaribyo wari ufite risque zo gushobora gupfa kuko waruri mubwoko bw'abantu bagombwa kwicwa cyangwase bagombaga kwica ubungubu urabwizi warabimenye ese aho umaze kubimenyera ati burya koko bimeze gutya wumvise umeze gute ?
- Umuhozawase: Wowese wari kubyifatamo ute umuntu yarabanzaga agatekereza kubera iki aritwe batangiraga bashaka kwica washaka no kubimenya byari ibibazo byinshi cyane ntakuntu wari bukibaze nurangizango unacyisubize.
- Martin: Washoboraga no kukibaza ababyeyi ariko ?
- Umuhozawase: Uyo urebye niyo unabajije ntabwo wamenya igisobanuro cyabyo abantuko bari abagome ibintu nkibyo
- Martin: Nonese wabaye mumuryango wase wa ARG hano muri saint-andre muri saint-andre mwabaga muri arg,arg ngirango numuryango umwe uhuza abantu bacitse kw'icumu ry'abana bari mumashuri,wagiye uhura nabandi banyeshuri bagiye bagira ibibazo bitandukanye wenda kuberako genocide yabaye ahantu ntabwo ari hamwe gusa hirya no hirya kuko yabaye ino aha muri Kigali none rero nagirango nkubaze ese mumaze guhura navugako ari nkoguhozanya kuko bamwe babaga bafite ibibazo byinshi ubwo buryo bwo guhura nabo babamariye iki kuba muhuriye muri ARG kuko hari n'umuntu ujyamo akumvako ari muri ARG gusa arikose mwebwe haricyho byabamariyo ndagirango twebwe utubwire nk'ikintu byabamariye nk'umuryango wa arg byakumariye kuba uwurimo.
- Umuhozawase: Umuryango wa arg utumariye ikintu kinini cyane bararerana,baragufasha ntabwo erega ibibazo ibyaribyo byose kandi ibibazo byinshi babasha kugufasha nibiri morale ikibazo cyose ugize niyo wicaye ukumva ubundi bubabare bw'abandi nibwo ubasha kwakira ubwawe wowe uhita usanga ubwawe ntakintu buvuze ibiki ukumva undi niwe ubabaye ukagira tendance yo kumufasha ubwawe ukaba ubwirengagijeho gato kandi biranakuze kujsya muri arg uba uri responsable w'ibintu byinshi bikagusaba gukura nawe mubwenge nawe ugafunguka arg irafasha;jyewe yaramfashije cyane narafungutse mumutwe kurusha mbere ntarayijyamo.
- Martin: Watubwira uburyo wafungutse mumutwe nukuntu yagufashije wadusobanuriye?
- Umuhozawase: Ubwo mbere ntabwo nashoboraga kujya mu bantu umuntu kuba agire kuba yambwira ikintu ngo ngire icyo namufasha yaravugaga nkamureba,icyo namufasha wenda namufasha ibintu bidafite rikmwe na kabiri ariko ubu yabasha kuvuga nkamwumva,nabasha no kugira inama namugira ariko mbere numvaga bitanandeba.
- Umuhozawase: Ubwo mbere ntabwo nashoboraga kujya mu bantu umuntu kuba agire kuba yambwira ikintu ngo ngire icyo namufasha yaravugaga nkamureba,icyo namufasha wenda namufasha ibintu bidafite rikmwe na kabiri ariko ubu yabasha kuvuga nkamwumva,nabasha no kugira inama namugira ariko mbere numvaga bitanandeba.
- Martin: Hanyuma arg yigeze ibafasha gusesengura no kumenya neza mubyukuri aho genocide yavuye ningaruka zayo kuko byose nibintu bigomba kugendana?
- Umuhozawase: Usibye no kudufasha namwe ubwanyu usangamo abazi ingaruka zabyo banatekereza no kuba babimenya icyabiteye icyo aricyo ugasanga muhuze n'ibitekerezo buri wese akungura inama natwe tuba turi abana turerana nicyo gituma tugenda dufashanya buri wese akazana inama ye undi iye mukagera kugisubizo kizima.
- Martin: Akenshi iyo abantu bari mubibazo barabivuga bakanabishakira n'umuti nk'abana nkamwe mwahuriye ahantu muri arg mwabaye muri genocide niki kintu mwicaranye mukavuga muti twagize ibibazo bimeze bitya none dusigaye tumeze gutya mureke dukore dutya kugirango bizamere bitya,mwakoze iki nk'abana mwahuriye nk'ahantu mufite nk'ibibazo bitandukanye aha ndashaka kuvuga mushobora gufata ingamba mwabayemo cyangwase mushobora gufata ingamba kugirango muzajye mwifata mutya ibyo mwabayemo byari bimeze bitya?
- Umuhozawase: Ubundi muri arg twebwe twafataga ikintu cyo kurerana eh inshingano zayo zo kurerana harimo,noneho muruko kurerana kugirango umwana asubire agufate nkuko harimo abana benshi babuze ababyeyi ukamwumvishako nawe akwita mama cyangwa akakwita papa kandi munganya imyaka kenshi na kenshi aba akuruta kumushyiramo icyo rero hari nk'umwana ubumaze imyaka ibiri atumva n'umuntu umukunze rero ukamwumvishako wowe uhari wowe ushobora kumufasha ibibazo ukaba uko ubashije kubikemura cyangwase byakunanira ukamushakira ababimukemurira byumvikanako nawe kuba yarasigaranye nundi muntu umwitayeho bikamugabanyiriza agahinda agakomeza akumva kandi tugaharanira kubaho kandi neza,bigatuma byanagufasha nokumvako wumva nawe ushaka kubaho kandi ari wowe biturutseho bikagusaba nawe gukoresha imbaraga zawe nawe ukazabaho neza.
- Martin: Hanyuma kugirango abantu bokwa papa wanyu barabishe waba waramenye uburyo bishwemo abantu babishe?
- Umuhozawase: Hapfuye benshi bo bari batuye ahantu bita I Gitisi ehh babaga muri cartie imwe ari benshi kuburyo rero baza kuza kwica bo bari babazi nabantu babishi bembere ho bari babanje no kurwana iyo tugiye no kwibuka niko bavuga nyine babanje kurwana nyuma noneho haza kuza interahamwe ziturutse mu Ruhango nyine ziza zihera kumurongo zirabica nyine hasigayemo,hasigayemo abana gusa nuwo mushiki wa papa ntabwo, yabaga mu Ruhango mumujyi habagamo abana ariko nabo bakuru;harimo nabandi bana ariko bajyiye bapfa ntabwo ari benshi cyane nkabantu bakuru hari n'urwibitso rwabo gusa.
- Martin: Ngarutse ku arg niho nshaka kwibandaho umuryango wa arg wawubayemo ubona niki cyantumye arg ishingwa.
- Umuhozawase : Nka arg yashinzwe kuberako hari hari abana benshi bacitse kw'icumu kandi bataranakira batarakira ibyabo yashinzwe kugirango abana bisungane kugirango nabo bafashanye babashe nabwo gusohoka nabo muri ubwo bwigunge bwabo bari bafite
- Martin: Hanyuma muri genocide nubwo abana benshi,abana benshi ntabwo bari bazi mubuykuri ibintu barimo ibyaribyo koko nkuko umaze kubivuga abantu benshi bari bameze nkabaabandi babaga bakurikiye bame cyangwa se bakagenda bakurikiye ba nyina ntabwo babaga bazi ko bari muri genocide kuko urabiziko iyo umwana utazo ubwenge ntabwo abaziko bari kumwica cyangwa atazi ubwoko bwe kandi bagiye bicwa nabo bana bagiye babakubita kunkuta muburyo bukabije;nk'umuntu w'umwana nkawe wabaye muri genocide ukabasha no kurokoka kuko bamwe ntabwo barokotse bamwe nabamwe bagiye banapfa sinzi turagirango uduhe nkakantu kameze nka message waha abana barokotse wavuga no kubapfuye bagenzi bawe wowe dore uyu munsi uracyariho kandi wabaye muri genicide niki wavuga kuri ibyo bintu.
- Umuhozawase: Message naha abana barokotse nuko bo kuri bo ntabwo bazi genocide nuko yabaye ngo bayujmve neza nk'abantu bakuru nkuko bayumvishije bayigizeho ingaruka icyo nababwira nukwihangana,bihangane byose birashoboka ntampamvu yokugira niba barabuze iki kugirango bumveko ubuzima bwabo bwarangiye eh ntabwo burarangira nibihangane bazabaho kandi bazaho neza igihe nigihe cyacyo.
- Martin: Ubwo Reka nkubaze ikintu hariya hantu hose wagiye ugiye muri vacance urangije uva hariya muragenda mujya za Murambi muca iyongiyo hose muhura n'ibibazo buriya ujya wibaza cyangwa ujya wumvako aabantu abantu ndashaka kuvuga abaturanyi cynagwase abandi bantu muziranye soit baba abantu bubwoko bwahemuwe cyangwase abahutu barimo bica burya ujya wibaza nezako bashobora kuba bazi ibyo wanyuzemo?
- Umuhozawase: Eh baba babizi,barabizi baba nkabantu cartie yahariya tuba rero ninkingo nk'ebyeri gusa abandibo bakaba barafunzwe abandi bagira ikira bo barabiezi kuko barabikoze bazi uko babagaho nabandi barabiziko bahunze bazi uko ubuzima bwari bumeze,bazi uko bahunze ,bazi uko ubuzima bwari bumeze,bazi uko abo bahungishaga uko bari bameze ntanumwe utabizi
- Martin: Hanyuma wavuzeko mbere y'intambara wagiye ugiye gusura ba sogokuru wa grand-mere ukibukako bamwe batakiriho kandi kuba batakiriho siwowe wabiteye ntabwo ari wowe wabiteye nabo ntabwo aribo babiteye kuko bapfuye ninkuko bisanzwe haraho ushobora kuba wagera unomunsi kandi warahajyaga kuko ntamuntu n'umwe uri buhasange niki kintu ubivugaho ese wumva bigushimishije wumva byarakujbabaje twagirango ugire ibintu ubitubwiraho nkuburyho wabashaga kujyayo kera?
- Umuhozawase: Birababaje nonese kwicara vacance yose wayi partage kwinshi uvuga uti ngiye aha ubu uricara aho ugiye naho ntabwo uribujye kujarajara ngo uvujyengo ngiye kwa grand-mere ibi nibi nibake cyane basigaye nko kwa papa ho gutekereza vacance ubu nuku mfite aba cousine bagiye bi marie naho mbere ho ntabwo najyaga ntkereza vacance ngiye aha ngiye gukora iki;ubu muri famille yo kwa papa aho bari batuye tujyayo le sept zukwa kane gusa tugataha ntaninzu nimwe ihari hasigaye amatongo gusa. njyewe
- Martin: Ariko ndagirango unsobanurire ibyo bintu ubundi byo kuba hari amatongo gusa ntakintu wumva byagutwaye.
- Umuhozawase: Nonese ubundi twajyagayo tugiye kwishima kugenda ugiye kwibuka ntacyo ntakindi kintu ushobora kujyana ugiye kuhakora.
- Martin: Mwajyagayo mugiye kwishima noneho?
- Umuhozawase: Ubwo nyine ugenda ugiye kubibuka.
- Martin: Ubwo ibyo bintu ubzo warabyakiriye wowe nkawe Fidela?
- Umuhozawase: Uh narabyakiriye barabivuga ukarira bisanzwe ariko biba byarashize ntakundi wagira ugomba kubyakira.
- Martin: Nonesebu uzagira umuryango nubwo genocide yabaye uri umwana ariko wayibayemo nukuvugango abana ushobora kuzabyara bashobora kugira ingaruka za genocide kuberako bazaba batakibona umuryango wawe,abo bana uzababwira iki.
- Umuhozawase: Nyine uzababwira genocide yo ntabwo utuvamo uzicara ubasobanurire barapfuye habaye iki niki abahutu bica abatutsi bene wanyu bagenderamo,naho byahereye kugirango umuryango ube muto babyumve bagira bate.
- Martin: Hari igihe bashobora kubyumva bakakubaza ibibazo byinshi?
- Umuhozawase: Bazambaze nzabasubiza nabasobanurira batabyumva nkagira ahantu mbajyana bakajya kujya kubyirebera.
- Martin: Ahantu wabajyana nukuvuga iki?
- Umuhozawase: Hari inzibutso wabajyanamo ukababwira uti dore ngaba muzabashakire aha.
- Martin: Ikibazo ntakindi wakongeraho kubyo twari tumaze kuganira ?
- Umuhozawase: Ibyo byose nubwo biba nibibazo bya genocide ariko byo ntabwo tuzongera kubiibamo byo byarabaye ntibizasubira kandi bnubwo byasubira ntabwo ari kuri twe.
- Martin: Hanyuma iyo witegereje ubona itazasubira?
- Umuhozawase: Ariko ntabwo yakongera ngo utege ijosi.nubwo yasubira ntabwo yasubirango utege akajosi.
- Martin: Niki cyerekana ko utazatega akajosi?hari uburyo redka nkwereke werekana ibintu icyo kibazo wenda two kugitindaho arikose nizihe ngufu uri mugushyira wowe nkawe nka Fidela kuko ingufu zikora ikintu nuko ziba zabaye nyinshi zigakaba buri wese aba afite vision yo kugira ibi kigora nibi bizabyare ibi bitafatanyije nibayabandi bari mugukora genocide ntizongere nkawe kugiti cyawe niki kintu ukora kuburyo genocide itazongera ?
- Umuhozawase: Nuko buri wese yaba abishe cyangwase abishwe buri wese burya buri wese iyo amenye ikibi kizava muricyo ninabwo ucyihorera kuko abanyicaga umenya batari baziko batazafungwa cyangwa ngo bagire iki kuko nyuma yo kwica bazabona amahoro ubungubu bari kwicara bakabona inagruka zabyo,twarazibonye ingaruka za genocide ko twabuze abacu ninayo mpamvu rero ntamuntu numwe ushobora kwemerako bizongera gutyo ntibishoboka byo.
- Martin: Hanyuma ndagaruka kukintu cya message ntoye abana muri genocide nibo bahuye nibibazo bikomeye cyane kandi ntabwo bari bazi ibyo bazira bararengannyijwe cyane namba no kwica umuntu aziko ari umututsi akabaziko yakoze ikosa runaka akabipfira abana bo bara nukuvuga ngo ntabyo bari bazi kubwanjye umuntu yari kuza akakwica akaba arakurenganyije bariya bana wumva bakwibukwa bate twibuke bariya bana gute bapfuye muri genocide nurwanda rwejo bagombaga kuba bungana barimo barababakuta qbari mungero nyinshi zitandukanye ugereranyije nigihe genocide imaze irangiye?
- Umuhozawase : Birababaje kuba umuntu yarafataga umwana atazi nuwo mwana atazi icyo aricyo kubibuka abana sinzi uko umuntu yabibuka guhora wibuka umwana ahubwo byaba ngombwa ko twanabibuka buri giihe kuko ntibari bazi icyo banazira kuberako ntanubwo bari nokubasha kwihisha ntabwo yarazi niba ariwe ugomba kwihisha cyangwa atariwe ugomba kwihisha ahubwo ababishe bo bagombaga guhanwa bihagije.
- Martin: Wumva bahanwa bate nugufungwa bisanzwe cyangwa wumva hari ikindi gihano waba?
- Umuhozawase: Oya gufungwase birahagije ntabwo bihagije,sinzi icyo umuntu yabakorera nabo bazacyihitiremo.
- Martin: Nta muntu wakwihitiramo igihano kuko iyo acyihitiyemo aracyoroshya.


text:
Abantu ntibafite imyumvire imwe kubijyanye no guhabwa inshingano z’ubushumba mu matorero by’umwihariko hano mu Rwanda bitewe n’imyizerere yabo. Ubusanzwe mu Rwanda ntibyari bimenyerewe ko abagore ndetse n’abasore bahabwa inshingano zo kuyobora amatorero.
Ahenshi usanga izi nshingano zihariwe n’abagabo cyane cyane mu matorero, umuntu yakwita ay’ibigugu cyangwa se amaze kugira umubare munini w’abayoboke babarirwa muri za miliyoni hirya no hino mu gihugu.
Uko iminsi yagiye igenda, niko hagiye haza andi matorero atandukanye bikarangira ahaye abagore uburenganzira bwo kuba abashumba.
Mu kiganiro kirambuye Bishop Marguerite Rwandamura, uyobora itorero United Christian Church-Gikondo yagiranye na Ubugingo.com, yatangiye agaragaza uburyo kuba ari umupasiteri, akaba ayoboye itorero ari umugore nta kibazo na kimwe abibonamo, ndetse asobanura n’impamvu asanga n’andi matorero akwiye kwimikira abagore izi nshingano kubera ukuntu yasanze bazikora neza.
Bishop Marguerite ati ‘’ Kuba ndi umudamu ntacyo bingoraho ku nshingano mfite, nkiri umwana muto ntabwo nakundaga ko navutse ndi umukobwa, ariko aho nakuriye nkanakizwa, nasanze Imana yarabimpaye ifite umugambi wo kunkoresha.’’
Bishop Marguerite ashimangira ibyiza byo kuba umupasiteri uri umugore
Bishop Marguerite kandi akomeza asobanura impamvu asanga amatorero yose yari akwiye kugirira ikizere abagore, bagahabwa inshingano zo kuba abapasiteri kuko ngo banabikora neza kurusha abagabo. Ati ‘’ iyo uri umudamu bikwigisha guca bugufi, guhereza, bikwigisha kumvira, bikwigisha kubaha.’’
Akomeza agira ati ‘’iyo uri umwana w’umukobwa utangira wiga gukorera abandi, kugaburira abantu, kwandurura abantu bamaze kurya, kubyuka mbere y’abandi, kumesa imyenda y’abantu, gukora isuku mu nzu, imirimo y’ubuhereza mbese, gutanga savisi (service).’’
Bishop Marguerite asanga kuba abagore baba bamenyereye kuganduka mu ngo n’itorero barigandukira
Marguerite avuga ko n’ubusanzwe umuntu ushaka gukorera Imana, aba agomba kuba yemera kuba umugaragu w’abandi, akaba umuhereza w’abandi, ikintu asanga gitozwa abana b’abakobwa cyane kuburyo baramutse babaye abapasiteri byatuma bubahiriza inshingano neza.
Ashingiye ku bunararibonye bwe, Marguerite avuga kuba yari yaramenyereye guca bugufi imbere y’umugabo we, kumuhereza no gukorera urugo rwe n’iwabo kuva mu bwana bwe, byamufashije kubahiriza inshingano mu itorero ayoboye, kuko adashobora kwishyira hejuru mu gihe yamenyereye guca bugufi. Ati ‘’ Ahubwo ababuza abadamu kujya mu nshingano barabuza ukuboko kw’Imana gukora.’’
Yifashishije urugero rwa Leta y’u Rwanda nk’igihugu gifite umubare munini w’abagore mu nzego zitandukanye z’ubuyobozi, asanga ngo ari rimwe mu mabanga afasha igihugu cy’u Rwanda gutera imbere mu buryo bwihuse, kuko ngo abagore baba baramenyereye kumva ibintu vuba no kubishyira mu bikorwa batagoranye.
Bishop Marguerite Rwandamura ayoboye itorero United Christian Church ( UCC) ishami rya Gikondo, itorero nyirizina rikaba riyobowe n’umugabo we Apotre Charles Rwandamura ufite icyicaro Niboye mu karere ka Kicukiro.
Bishop Marguerite n’umugano we Apotre Charles Rwandamura